
N.  Colan  şt  T.  P:  Mişcarea  literară:  Der  Romerbrief.  Atlas  scrip- 

turae  Sacrae.  La  Roumanie  Pitoresque.  Simbo¬ 
luri  liturgice.  Cântâiile  liturgiei  sf.  loan  gură 
de  Aur. 

Neculce:  Cronică  bisericească-cultarală :  Congresul  ttaţional- 

bisericesc.  Confereuţa  dela  Sinaia.  Patriarhul 

Dâmian  al  Ierusalimului  la  noi.  Mausoleul  dela 
Mărăseşti.  Eliberarea  lui  Gh.  Bariţiu, 

REVISTB  TEOLOGICA 

—  organ  pentru  ştiinţa  şi  viaţa  bisericească.  = 


Abonamentul:  Pe  nn  an  80  Lei.  Pe  o  jumătate  de  an  40  Lei. 
=====  Un  număr  8  Lei.  — : 


Nevoia  apostolatului  laic  în  zilele  noastre.1 

Experienţa  conştiinţa  pastorale  din  zilele  noastre  ne 
pune  în  faţa  unei  realităţi,  pe  care  nimeni  n’o  poate  des- 
minţi  fără  voia  de  a  trece  uşor  peste  problemele  adânci 
şi  mari  şi  anume  în  faţa  realităţii  vieţii  sufleteşti  a  cre¬ 
ştinismului  de  azi.  Nu  este  îndrumător  de  suflete  în  ţara 
noastră,  care  în  silinţele  lui  duhovniceşti,  să  nu  ajungă 
repede  la  concluzia,  că  munca  lui  e  răsplătită  cu  prea 
puţină  rodnicie  şi  izbândă. 

Creştinul,  a  cărui  viaţă  preotul  năzueşte  s’o  zi¬ 
dească  după  superioara  plastică  a  idealului  evanghelic, 
rămâne  rece  şi  fără  rezonanţă  sufletească  pentru  che¬ 
mările  înalte  ale  vieţii  religioase.  Pricina  au  căutat  o 
mulţi  şi  au  găsit-o  fără  zăbavă:  E  mediul  social  realist, 
păgân  şi  asfixiant  pentru  svâcnirile  conştiinţa  creştine. 
Orientarea  ,  păstorului  creştin,  oricât  de  superioară  şi 
oricât  de  convingătoare,  —  se  sfarmă  de  acea  serioasă 
linie  de  rezistenţă ,  în  care  stă  blindat  indiferentismul  cel 
mai  cras  şi  mai  sfidător. 

Frontul  militant  al  Bisericii  nu  e  susţinut  în  dosul 
lui  de  rezervele  credincioşilor  şi  rămâne  descoperit  pentru 
orice  atac. 


1  Din  volumul  « Fapte  şi  orientări  creştine >,  apărut  de  curând  în 
editura  « Hamuri »,  Craiova. 

Eroismul  celor  mai  entuziaşti  păstori  poate  fi 
surprins  şi  dezarmat  în  orice  clipa  de  patrula  dezorga¬ 
nizată  dar  tenace  a  tuturor  hărţuelilor. 

Păcatul  se  sprijină  pe  puterea  masselor.  Virtutea 
luptă  cu  vigoarea  unei  elite.  E  drept ,  minorităţile  disci¬ 
plinate  pot  culege  izbânzi.  Darnu-i  mai  puţin  adevărat , 
că  şi  coeficientul  numeric  e  de  atâtea  ori  biruitor  împo¬ 
triva  coeficientului  valorii ,  chiar  pe  frontul  vieţii  sufleteşti. 

La  noi  minoritatea  morală  e  infimă,  aş  zice  dis - 
parentă,  faţă  de  zdrobitoarele  majorităţi  şi  pe  cari  şi  ie 
consolidează  continuu,  în  zilele  noastre  mai  mult  ca  ori¬ 
când,  imoralitatea  şi  pasivismul  neutralităţii  religioase. 

Şi  atuuci  apostolatul  creştin  chemat  să  renască  în 
aceste  zile  de  înspăimântătoare  desfigurare  morală,  viaţa 
sufletească  a  omenirii,  pare  că  şi  sădeşte  sâmburele  lui 
de  viaţă  ideală,  întfun  ogor  şterp  şi  stârpitor. 

Se  sbate  de  moarte  sufletul  preotului  creştin  şi  nu 
poate  sămăna  viaţă. 

Aiurea  propaganda  creştină  are  repercursiunl  pro¬ 
funde  şi  uimitoare  în  conştiinţa  laică.  Altarul  e  împre¬ 
surat  de  pasiunea  aprinsă  a  credincioşilor.  Amvonul  are 
filiale  isbânditoare  în  literatura ,  ştiinţa  şi  filozofia  vea¬ 
cului:  P.  Bourget  şi  henry  Bordeaux,  Huysmans  şi 
He'mon,  Boutroux,  Ch.  Gide,  Agathon  etc.,  ca  să  mă 
mărginesc  numai  la  Franţa  vremilor  noastre.  Acolo 
apostolatul  laic  e  afirmat  şi  cuceritor.  La  noi  acest  apo¬ 
stolat  e  aproape  neglijabil  de  redus.  S'ar  putea  mai  de¬ 
grabă  vorbi  de  un  boicot  organizat  —  de  o  conspiraţie 
latentă  şi  de  o  laicizare  sistematică  în  cel  mai  îngust  şi 
mai  perfid  înţeles  al  cuvântului. 

De  aceea  pentru  triumful  campaniei  de  evangheli¬ 
zare  începută  în  aceste  zile  la  noi  în  ţară,  e  drept  timid 
şi  izolat  acum,  subliniem  cu  toată  convingerea  nevoia 
apostolatului  laic  pentru  a  creia  acel  mediu  social  şi  su¬ 
fletesc  prielnic  personalizării  vieţii  omeneşti  în  sens  cre¬ 
ştin  şi  disciplinării  ei  în  sens  social. 

Propaganda  creştină  trebuie  îmbrăţişată  cu  toată 
căldura  de  creştini,  care  nu  sunt  desemnaţi  totuşi  prin 
chemarea  harică  a  preoţiei,  la  această  muncă. 

Dacă  ne  amintim  că  toate  biruinţele  sectanţilor  sunt 
datorite  în  cea  mai  mare  parte  misionarismului  laic,  nu 
mai  încape  nici-o  îndoială  că  şi  biserica  noastră  trebuie 
să-şi  creeze  şi  să-şi  consolideze  acest  front  cât  mai  ne- 
zăbavnic. 

Am  fi  scutiţi  şi  noi  propoveduitorti  din  oficiu  ai 
evangheliei,  de  bănuiala,  uneori  întemeiată,  că  ne  facem 
« meseria »,  ceiace  ar  însemna  că  pe  primul  plan  al  oste¬ 
nelilor  noastre  ar  fi  interesul  material  şi  profesional,  şi 
nu  pasiunea  conştiinţei  noastre  creştine  de  a  culege  şi  a 
robi  suflete  lui  Hristos  şi  Evangheliei  Lui. 

De  altfel  aceasta  e  şi  una  din  datoriile  cele  mai 
poruncitoare  şi  cele  mai  fireşti  ale  noului  născut  al  Evan¬ 
gheliei.  Deoarece  acel  care  şi-a  sorbit  puterea  vieţii  lui 
şi  mângâierea  durerilor  lui  din  Evanghelie,  nu  poate  să 
nu  vestească  şi  altora  isvorul  izbăvirii  lui  nemincinoase. 

E  aceasta  întâi  o  datorie  de  sinceritate  faţă  de  sine 
şi  în  al  doilea  rând  de  iubire  faţă  de  aproapele.  Căci 
cine  a  propovăduit  în  Samaria  mai  întâi  pe  Hristos,  decât 
o  convertită ,  femeia  care  venise  să  scoată  apă  dela  puţul 
lui  lacob. 

Ea  a  rămas  de  atunci  şi  până  azi  tipul  apostolului 
laic  —  şi  amintirea  acestui  episod  evanghelic  trebuie  să 
devie  în  aceste  zile  pentru  noi  o  neîntârziată  datorie  de 
conştiinţă  pastorală  şi  o  vie  realitate  creştină  şi  socială . 

Preot.  Dr.  Grig.  Cristescu. 


înapoi,  la  apostolie! 

sau 

Portiţele  canonice  ale  Statutului  Organic. 

(Sfârşit.) 

Organizarea  acţiunilor  bisericeşti  de  această  natură  trebue 
să  decufgă  paralei  cu  acţiunile  vieţii  constituţionale  şi  chiar 
pentru  fructificarea  vieţii  constituţionale,  care,  ea  singură  de  sine, 
diici  odată  în  trecut  nu  a  putut  şi  nu  va  puteă  să  ţină  locul 

1* 

problemei  positive  sau  spirituale  a  bisericii.  Şi  mai  ales  stat 
acest  lucru  azi,  când  poporul  nostru  a  ajuns  la  libertatea  politică,, 
încât  viaţa  sa  constituţională  bisericească,  nu  mai  trebue  să  ţină 
şi  locul  unei  vieţi  constituţionale,  în  domeniul  politic1. 

Dar,  in  scopul  unei  restaurări  a  vieţii  noastre  bisericeşti  în 
feliul  contemplat  de  noi  mai  sus,  trebue,  în  primul  loc,  ca  în¬ 
suşi  Episcopul  nostru,  degajat  prin  Statutul  organic  de  o  seamă 
de  îndatoriri,  de  răspunderi  şi  de  griji  administrative,  să  intre 
in  acţiune  deplină.  Episcopatul,  pentrucă  această  lăture  de  în¬ 
datoriri  şi  de  răspunderi,  a  vieţii  noastre  bisericeşti,  pogoară 
din  însăşi  misiunea  sacramentală  a  episcopatului,  misiune,  ce 
nu  a  fost  constituţionalizată  prin  Statutul  organic  şi  nici  nu  poate 
ii  constituţionalizată  sau  pusă  în  sarcina  factorilor  constituţionali 
noi,  după  cum  nici  nu  ar  putea  nimeni,  sub  nici  o  condiţie,  să 
absolve  episcopatul  dela  atari  datorii  canonice  spirituale. 

Prin  urmare,  organele  constituţionale-statutare  de  azi  ale 
bisericii  noastre  au  şi  o  datorie  legală  dea  se  ocupă  (Stat.  Org. 
§  96  pct.  12)  de  atari  necesităţi  nouă  bisericeşti  şi  de  a  inter¬ 
veni  la  episcopat,  reclamându-i  conlucrarea  de  organizare  şi  de 
înfăptuire  a  instituţiuni  lor  canonice  în  consecinţă. 

Concretizarea  noilor  organe  bisericeşti  de  acest  caracter 
s’ar  puteâ  face  cam  în  chipul  următor;  Să  se  revină,  în  măsura 
posibilă,  la  organizarea  vieţii  catedrale  din  centrele  noastre  die¬ 
cezane  reduse  azi  aproape  cu  desăvârşire  la  rosturi  de  oficii 
administrative-birocratice.  In  cadrele  acelei  organizaţii  să  se  cu¬ 
prindă  nu  numai  oficiile  administrative  actuale,  ci  şi  clerul  în¬ 
credinţat  cu  învăţământul  teologic;  acelora  să  li  se  adaugă  func¬ 
ţiile  nouă  (de  cari  vorbeam  msi  la  început):  predicatorul  cate- 
dral,  predicatorii  ambulanţi  prin  eparhie,  preoţii  capelelor  par¬ 
ticulare  ale  episcopilor  diecezani,  preoţii  aşezămintelor  filantro¬ 
pice  (asile;  spitale,  penitenciare  etc.).  Iar  organizaţia  aceasta,  să 
se  complecteze  apoi  cu  funcţiile  nouă,  cari  să  răspundă  la  re¬ 
organizarea  vieţii  didactice,  pastorale  şi  misionare  a  bisericii,. 

Ni-ar  trebui  deci,  cam  următoarele  oficii  nouă2  Ia  fiecare 
Consistor  eparhial: 

1  Dr.  I.  Lupaş:  Mitr.  Andrei  br.  Şaguna,  352  (edit.  jubilară). 

a  Vezi  studiul  meu:  Reorganizarea  mitropoliei  transilvane,  şi  tabloul 
dela  ■sfârşitul  acelui  proiect. 

1.  Un  asesor-referent  bisericesc  pentru  a  menajâ  in  eparhii 
-chestiunile  de  catehiză  şi  predică. 

2.  Un  inspector  general  al  învăţământului  teologic  şi  al 
învăţământului  religios  din  şcolile  secundare  şi  profesionale. 

3.  Un  alt  inspector  al  Învăţământului  religios  în  şcolile  de 
ucenici  şi  primare. 

Şi  unul  şi  altul,  să  aibă  referadă  in  Consistor  şi  pe  lângă 
inspecţiune  şi  referadă,  să  aibă  şi  rosturi  literare  din  domeniul 
oficiului  său. 

4.  Un  alt  asesor-referent,  care  să  aibă  menajarea  chestiu¬ 
nilor  de  păstorire  şi  să  fie  dimpreună  cu  episcopul,  îndru¬ 
mătorul  conferenţelor  pastorale  şi  îngrijitorul  de  unele  lucrări 
pentru  orientarea  clerului  pastoral  în  misiunea  sa  pastorală,  atât 
de  complexă,  care  a  dat  anză  Ia  foarte  multe  lucrări  —  aproape 
necunoscute  la  noi  —  din  acest  domeniu,  la  alte  confesiuni  şi 
popoare. 

5.  Înjghebarea  unui  serviciu  misionar,  prin  angajarea  unui 
preot  misionar,  de  asemenea  cu  referadă  în  Consistor,  pentru 
combaterea  ingresiunilor,  unde  se  ivesc  printre  noi,  şi  pentru 
îniţiarea  unei  acţiuni  de  apărare  şi  activităţi  literare  cu  aceeaşi 
tendenţă. 

Ce  ideală  ar  fi  organizaţia  noastră  bisericească,  dacă,  ală¬ 
turea  de  organizaţia  statutară-administrativă  ce  o  avem  şi  pentru 
completarea  ei,  am  puteâ  să  ne  înfăptuim  instituţiuni  ca  cele 
contemplate  mai  sus!  Atunci,  contraba!an$ându-$e  concepţia 
administrativă-birocratică  de  azi  din  biserica  noastră,  am  da  îna¬ 
inte,  încetinel  măcar,  dar  sigur,  spre  ostroavele  sfinte  şi  mân¬ 
tuitoare,  a  căror  atingere  şi  exploatare  formează  misiunea  bi¬ 
sericii  pe  pământ. 

In  înactivarea  deplină  a  acestei  misiuni  —  şi  de  fel  nu  fn 
^singură  viaţa  bisericească  unilaterală,  ce  o  ducem  în  cadrele 
actuale  ale  constituţiunei  noastre  statutare  —  văd  eu  factorul 
chemat  a  ne  ridică  biserica  la  importanţa  vremurilor  de  azi  şi 
din  viitori 

La  această  credinţă  ţin  ca  la  ori  care  articol  din  simbolul 
credinţei.  Mai  cred  însă  şi  aceea,  că  realizarea  integrală  a  unui 
atare  program  ni-1  va  aduce  numai  vremea,  dela  care  nădăj¬ 
duim  —  ca  factor  indispensabil  —  şi  un  cler  mai  select,  atât 


278 


REVISTA  TEOLOGICĂ 


pentru  păturile  superioare  ale  ierarhiei,  cât  şi  pentru  rândurile 
de  jos,  ale  clerului  pastoral.  Accetuând  mereu  asemenea  cre¬ 
dinţe  şi  lucrând  pentru  punerea  ei  în  aplicare,  vom  şi  răzbi. 

Trecem  acum  la  concretizarea  propunerilor  noastre,  Intr'o 
formă  rezumativă,  mai  accesibilă  pentru  punerea  chestiunilor  in 
discuţie  la  forurile  chemate  a  nu  pierde  din  vedere  restaurarea, 
spre  care  trebue  să  tindem  necontenit. 

III.  Propuneri  concrete. 

A.  In  privinţa  spirituală-canonică. 

1.  Pentru  înfăptuirea  misiunei  didactice  a  bisericii : 

Şi  până  ia  realizarea  unei  depline  organizaţii  a  bisericii 
catedrale  din  Arad,  Sinodul  eparhial  al  Aradului,  cu  provocare 
la  autorizaţiile  sale  constituţionale,  definite  la  pct.  12  din  §  96 
al  Statutului  organic,  constată  urgenta  necesitate  a  următoarelor 
instituţiuni  canonice: 

a)  Instituirea  unui  predicator  catedral,  cu  studii  academice 
teologice,  cât  se  poate  de  bine  informat  în  materie  de  oratorie 
bisericească,  avându-şi  situaţia  de  dotaţie  şi  de  penziune  ia  fel 
cu  asesorii-referenţi  ai  Consistorului. 

b)  Sinodul  eparhial  invită  Consistorul  să  facă  demersuri 
pentru  formarea  unei  sucrescenţe  de  predicatori  ambulanţi,  iar 
până  atunci  să  angajeze  cel  puţin  un  preot-misionar,  cu  studii 
academice,  şi  cu  aceleaşi  asigurări  materiale  ca  predicatorul  ca¬ 
tedra)  şi  asesorii-referenţii. 

2.  Pentru  desvoltarea  misiunei  sfinţitoare  a  bisericii: 

c)  Să  se  iniţieze  studii  concrete  pentru  organizarea  bise¬ 
ricii  catedrale  în  cadrele  necesităţilor  şi  posibităţilor  noastre  bi¬ 
sericeşti. 

b )  Capela  din  reşedinţa  episcopească,  să  se  provadă  cu 
preot  liturgisitor  stabil,  pe  care  îl  va  desîgnâ  episcopul  locului 
şi  de  a  cărui  dotare  se  va  îngriji  episcopia  şi  Sinodul  eparhial. 

c )  Să  se  conscrie  instituţiunile  umanitare  şi  corecţionale 
din  întreaga  eparhie  şi  credincioşii  noştri  din  acele  institute ;  — 
să  se  iniţieze  o  acţiune  din  partea  oficialităţii  bisericeşti,  even¬ 
tual  să  se  încredinţeze  aceea  acţiune  unor  persoane  particulare 
bisericeşti,  cu  scopul  de  a  se  adună  mijloacele  materiale  pentru 

înfiinţarea  de  capele  în  acele  institute,  şi  să  se  trimită  preoţi 
pentru  eie,  apeiându-se  la  serviciul  benevol  al  preoţilor  până 
la  asigurarea  unui  beneficiu  regulat. 

3.  Pentru  promovarea  disciplinei  bisericeşti  in  popor: 

Sinodul  eparhial,  în  temeiul  autorizaţiilor  constituţionale. 

pe  cari  i  le  dă  Statutul  organic  (§  96  pct.  7)  enunţă: 

a)  Poporul  credincios  din  eparhie,  după  cum  este  în  drept 
de  a  uză  de  drepturile  constituţionale  statutare  şi  e  răspunzător 
pentru  călcarea  disciplinei  de  constituţie  statutară,  tot  astfel  ră¬ 
mâne  supus  şi  disciplinei  morale  şi  canonice  a  bisericii. 

b)  In  cadrele  acestei  răspunderi  disciplinare  vor  fi  atraşi 
vinovaţii  notoriei,  cari  prin  modul  lor  de  viaţă  păcătoasă  pu¬ 
blică  servesc  spre  stricarea  moravurilor  bune  ale  creştinilor  noştri. 

c)  Drept  urmare,  Sinodul  eparhial  invită  Consistorui  epar¬ 
hial  să  gătească  un  Proiect  de  regulament  pentru  normarea 
procedurii  în  acest  scop  in  conformitate  cu  dispeziţiunile  Stă¬ 
tutului  organic,  cuprinse  în  §  23  şi  §  121  pct.  2  şi  9. 

4.  Pentru  creiarea  de  mijloace  auxiliare  la  realizarea  mi- 
siunei  bisericii. 

In  cadrele  apar  e  ale  unei  organizaţii  catedrale  sau  în  le¬ 
gătură  deaproape  cu  organele  administrative-statutare  din  bi¬ 
serica  noastră,  să  se  creieze  şi  îndeplinească  luncţiuni  speciale, 
cu  titulari  cari  să  aibă  situaţia  de  beneficiu  şi  de  penziune  si¬ 
milar  cu  ale  asesorilor-referenţi,  după  cum  urmează: 

a)  Un  post  de  asesor-referent  bisericesc  pentru  îndrumarea 
şi  desăvârşirea  predicei  —  în  întreaga  eparhie,  având  a  lucră 
şi  predici  de  model,  cari  să  fie  distribuite  clerului  pastoral  pentru 
utilizare  de  pe  amvoane.  —  Acelaş  ar  putea  să  aibă,  cu  aceeaş 
tendenţă,  în  mâna  sa  şi  titlul  şi  funcţiunea  de  protobresbiter 
al  catedralei. 

b)  Un  inspector  general  al  învăţământului  bisericesc:  peste 
învăţământul  teologic  şi  învăţământul  religios  din  şcolile  secun¬ 
dare  şi  profesionale; 

c)  Un  post  de  inspector  al  învăţământului  religios  inferior: 
şcoli  de  ucenici  şi  primare  şi  altele  similare. 

Inspectorii  de  sub  b)  şi  c)  ar  aveâ  şi  îndatorirea  de  a  lucră 
manualele  religioase  şi  să  deie  indicaţii  practice  pentru  îmbu¬ 
nătăţirea  învăţământului  religios  pe  toată  linia. 

d)  Un  post  de  preot  misionar  eparhial. 

B)  In  privinţa  administrativă  : 

1.  Pe  lângă  completarea  minimală  a  aparatului  admini¬ 

strativ  centrai  al  eparhiei  cu  oficiile  prevăzute  mai  sus  sub  pct. 
4,  lit  a)—d)  —  ca  organe  îndrumătoare  şi  de  control  ale  acti¬ 
vităţii  didactice-bisericeşti,  —  Sinodul  eparhial  constată  a  fi  de 
o  necesitate  arzătoare:  — 

a )  Să  se  îndeplinească  în  mod  potrivit  postul  de  al  doilea 
asesor  la  senatul  epitropesc  la  Consistorul  eparhial ; 

b)  Şi  până  când  organele  de  superioritate  din  mitropolia 
noastră  să  organizeze  şi  inactiveze  un  control  pentru  activitatea 
canonică  şi  administrativă  a  Chiriarhilor,  —  deoarece  un  con¬ 
trol  diecezan  din  partea  Sinodului  eparhial  este  dejâ  Inactivat 
prin  comisia  sinodală  de  control  in  ceeace  priveşte  lucrările 
Consistorului  eparhial,  Sinodul  eparhial  enunţă  necesitatea  com- 
plectării  sistemului  de  control  şi  mai  jos:  la  protopopiat  (in¬ 
clusiv  sf.  mănăstire)  şi  Ia  parohii;  iar  controlul  acesta,  ce  ar  fi 
să  se  facă  în  numele  autorităţii  diecezane,  care  este  Consi¬ 
storul  eparhial,  să  se  cuprindă  intr’un  proiect  de  regulament,  ce 
se  va  înainta  Sinodului  eparhial  următor. 

c )  Să  se  restabilească  oficiul  de  exactor  diecezan,  rămas 
nelndeplinit,  având  acesta  să  fie  organ  permanent  de  control 
al  senatului  epitropesc  în  ceeace  priveşte  buna  chivernisire  a 
averilor  protopopiatelor,  mănăstirilor  şi  a  parohiilor,  avându-şi 
viitorul  exactor  situaţia  de  beneficiu  şi  de  pensiune  la  fel  cu 
asesorii-referenţi  de  acum,  plus  anumite  procente,  după  averile, 
respective  valorile,  ce  le  va  fi  găsit  râu  administrate,  în  sarcina 
chivernisitorilor  incorecţi, 

d)  Să  se  îndeplinească  postul  (sau  posturile)  de  arhivar  şi 
protocoiist  consistorial,  provăzut  de  lungă  vreme  numai  provizor. 

2.  Pentru  îmbunătăţirea  actualului  sistem  de  administraţie 
bisericească : 

a)  Să  se  institue  o  comisie  eparhială,  constătătoare  din  func¬ 
ţionari  consistoriali  şi  din  funcţionari  ai  administraţiei  politice, 
pentru  a  combină  un  sistem  mai  simplu  şi  mai  expeditiv  la 
rezolvirea  chestiunilor  ce  intră  la  Consistor  având  în  deosebită 
vedere  introducerea  sistemului  blanchetar  sau  de  formulare  în 
rezolvirea  actelor,  ca  o  urmare  a  concluzului  sinodal  Nr.  79 
din  1909. 

b)  Să  se  iniţieze  revizuirea  Regulamentului  intern  consi¬ 
storial  şi  a  altor  regulamente  In  conformitate  cu  principiul  fun¬ 
damental  de  impărţire  raţională  a  muncii  şi  al  răspunderilor 
pentru  bunul  mers  al  vieţii  bisericeşti,  principiu  concretizat  în 
:Statutul  organic  (§§  85,  100,  118)  în  scopul  degajării  episco- 
pilor  eparhiali  de  o  seamă  de  îndatoriri  administrative,  spre  a 
deveni  mai  liberi  şi  mai  accesibili  pentru  împlinirea  misiunei 
lor  didactice  şi  de  supremi  păstori  sufleteşti,  în  consonanţă  cu 
prevederile  canoanelor:  39  şi  58  apostoleşti,  19  Triillan  etc. 

C)  Sinodul  eparhial,  constată  necesităţile  indicate  mai  sus 
cu  privire  la  organismul  bisericesc  şi  ia  viaţa  obştească  a  Bi¬ 
sericii  ca  instituţiune  şi  colectivitate  de  credincioşi,  —  invită 
Consistorul  eparhial  să  ceară,  pe  calea  ierarhică,  următoarele 
două  lucruri: 

a)  In  viitoarea  organizaţie  unitară  bisericească  să  se  pre¬ 
vadă  şi  să  se  codifice  dispoziţii  şi  organe  complecte  de  natură 
canonică-spiritualizantă,  cum  s’a  contemplat  mai  sus,  sau  după 
o  combinaţiune  eventual  şi  mai  potrivită  scopurilor  sfinţite  ale 
Bisericii  noastre. 

b)  Ca,  şi  până  la  unificarea  bisericească  în  felul  contem¬ 
plat,  să  se  exopereze  dela  stat  subvenţiile  necesare  pentru  do¬ 
tarea  măcar  a  acelor  oficii  administrative  şi  canonice,  cari  au 
să  răspundă  cel  puţin  celor  mai  arzătoare  necesităţi  de  com¬ 
pletare  a  actualului  aparat  administrativ  din  centrul  eparhiei 
noastre. 

Dr.  Gh.  Ciuhandu,  asesor  consist.,  Arad. 


Cui,  Cum  şi  Ce  trebuie  să  predice  preotul 

ortodox. 

(Urmare). 

La  noi  predicatorul  vorbeşte  unui  auditoriu  căruia 
nu  i  s’a  stricat  până  acum  tihna  iresponsabilităţilor  lui 
morale.  Populaţia  creştină  a  satelor  noastre  trăeşte  prin 
puterile  elementare  ale  unui  viguros  instinct  religios,  deci 
fără  crize  şi  fără  complexităţi  de  conştiinţă.  Căzania  şi 
«octoihul  i-au  fost  suficiente  alimente  spirituale.  Fără  preo- 

cupări  dogmatice  este  totuşi  cea  mai  canonică  păstrătoare 
a  tradiţiilor  religioase  şi  bisericeşti.  Conservatismul  acesta 
este  semnul  primitivităţii  sau  mai  bine  al  virginităţii  re¬ 
ligioase. 

E  un  teren  cari  trebuie  răscolit  şi  renăscut  —  căci 
altfel  ceeace  lăsăm  noi  în  părăsire,  vin  să  are  apoi  har¬ 
nicele  pluguri  ale  sectanţilor. 

Omogenitatea  sufletească  este  aproape  absolută  în 
populaţia  rurală. 

Mediul  fiind  restrâns  e  acelaş  pentru  toţi.  Îndelet¬ 
nicirea  fiind  aceiaşi  nu  se  pot  face  diferenţieri  sociale. 

Populaţia  urbană  în  contact  cu  atâtea  elemente  de 
civilizaţie,  pe  care,  venindu  i  prea  în  pripă  nu  şi  le-a 
putut  asimila  se  înfăţişează  mai  puţin  unitară. 

Originile,  ocupaţiile  şi  mediile  de  viaţă  sunt  foarte 
deosebite. 

Un  mediu  general  de  risipire  morală  şi  de  indife¬ 
rentism  cras  faţă  de  preocupările  mai  înalte  ale  sufle¬ 
tului  —  face  din  orăşan  un  tio  lipsit  de  vigoare  spiri¬ 
tuală,  expus  în  orice  ocazie  infecţiei  imoralităţii  pe  care 
o  cultivă  atâtea  instituţii  de  pervertire,  un  blazat,  lipsit 
de  un  orizont  mai  larg  şi  mai  avântat  —  un  prizonier 
voluntar  de  mediocrităţi  sufleteşti. 

Această  lume  trebuie  neapărat  cucerită  pentru  idealul 
moral  care  răsare  din  paginile  Evangheliei;  altfel  e  per- 
dută  ca  energie  socială  şi  urmează  să  subsiste  numai 
parazitar  spre  paguba  celorlalte  forţe  vii  şi  active  ale 
societăţii,  situaţie  desigur  cu  totul  anormală. 

Cultura  acestei  lumi  a  oraşelor  deprinse  cu  multe 
alte  promiscuităţi  —  e  şi  ea  foarte  promiscuă.  Drept 
vorbind  nici  nu  putem  vorbi  de  cultură.  Cultura  înseamnă 
şi  un  suflet,  mai  ales  un  suflet ,  iar  cele  câteva  noţiuni 
neasimilate  nici  acele  cum  se  cade,  culese  din  câteva 
cărţi  —  nu  întotdeauna  din  cele  mai  recomandabile  — 
sunt  departe  de  a  ne  da  dreptul  să  vorbim  de  cultura 
oraşelor. 

Un  pospaiu  şi  o  imitaţie,  da,  o  pseudo  cultură  lip¬ 
sită  de  prestigiu  şi  autoritate.  Acestea  există  din  belşug  şi 

ar  fi  bine  dacă  s’ar  găsi  cineva,  un  personaj  legendar, 
care  să  mai  exporte  din  ea  în  insulele  diavolului  de 
unde  ne-a  şi  venit  poate. 

Iată  aşâ  dar  cărei  lumi  trebuie  să  i  rodească  su¬ 
fletul  preotului  ortodox  român  prin  predica  lui  cu  timp 
şi  fără  timp. 

* 

*  * 

Trecând  acum  la  a  doua  faţă  a  ehestiunei  noastre: 
cum  trebuie  sd  predice  preotul  ortodox  —  răspunsul  ni-e 
uşurat  în  parte  —  întrucât  determinând  psihologic  şi 
social  căror  categorii  de  oameni  trebue  să  se  adreseze 
el  —  am  fixat  într’o  măsură  oarecare  şi  liniile  generale 
ale  metodelor  şi  mijloacelor  pe  care  urmează  să  le  fo¬ 
losească  —  potrivit  fondului  aperceptiv  religios  şi  coefi¬ 
cientului  moral  de  asimilaţie  al  frecării  categorii  de  as¬ 
cultători. 

* 

*  * 

înainte  de  a  întră  în  desvoltarea  acestei  laturi  a 
subiectului  nostru,  vom  răspunde  la  o  altă  întrebare 
care  răsare  în  chip  firesc  pentru  noi  şi  anume :  Ce  esteo pre¬ 
dică  şi  care  sunt  formele  ei  esenţiale ?  Abia  atunci  când 
vom  avea  lămurită  noţiunea  de  predică,  vom  şti  şi  cum 
să  o  alcătuim  şi  cum  să  o  mânuim  ca  să-şi  poată  îm¬ 
plini  cu  folos  funcţiunea  ei  didactică,  educativă  şi  refor¬ 
matoare. 

* 

*  * 

Preotul  ortodox  trebue  să  facă  din  predica  Iui  o 
putere  reală  de  influenţare  etică  în  senzul  Evangheliei,  o 
călăuză  educativă  în  materie  de  viaţă  spirituală  —  re¬ 
nunţând  pentru  to'deauna  la  acel  rigid  impersonalism 
care  caracterizează  predica  ornamentată  somptuos  cu 
texte  biblice,  dar  din  care  conştiinţa  preotului  e  absentă. 

Până  în  prezent  Hristos  a  fost  abuziv  teologizat 
şi  trecut  când  prin  distileriile  de  subtilităţi  ale  dogma¬ 
tizării  cu  orice  chip,  când  prin  frigoriferele  raţionalis¬ 
mului  analitic. 

Lipsa  unei  tradiţii  omiletice  în  biserica  românească 
face  dificilă  producerea  predicii  de  evanghelizare  — 
adecă  a  predicii  de  experienţă  creştină  personală  şi  pro¬ 
gresivă. 

In  biserica  noastră  în  puţinele  ainvoane  care  şi-au 
căpătat  graiul,  se  verbalizează  mediocru  în  jurul  unui 
text  scripturistic  pretinzându-se  că  aceiace  se  face  acolo 
se  poate  numi  interpretare. 

Ei  bine,  o  bună  parafrazare  a  textului,  o  drama¬ 
tizare  cu  talent  şi  entuziasm,  evocativă,  poate  fi  cu 
mult  mai  de  folos  decât  unele  comentarii  seci  şi  atât  de 
plicticoase. 

Predica  trebuie  să  aibă  un  accentuat  caracter  reli¬ 
gios  şi  să  ţintească  la  creşterea  coeficientului  spiritual 
al  enoriei,  prin  fructificarea  conştiinţii  individuale. 

Predicatorul  e  chemat  să  săvârşească  prin  predica 
lui  zilnic,  minunea  lui  Moise  când  a  lovit  cu  toiagul 
stânca  pustiei,  pentruca  să  ţâşnească  din  sufletul  creştin 
şuvoaiele  unei  vieţi  cu  adevărat  duhovniceşti. 

Pentru  aceasta  se  cade  ca  preotul  să  aibă  certi¬ 
tudinea  Iui  Moise  în  momentul  acela  —  adecă  să  fi  ex¬ 
perimentat  el  însuşi  puterea  lui  Hristos  —  ceiace  înseamnă 
că  predica  trebuie  complectată  sau  mai  bine  zis  zidită 
pe  exemplificarea  vieţii  noastre  personale,  ca  să  facem 
din  precept  o  realitate  intuitivă,  concretă  şi  posibilă. 

Ce  este  predica?  Aducerea  lui  Hristos  la  oarecare 
distanţă  de  conştiinţa  credinciosului  ca  să-l  contemple 
şi  apoi  determinarea  acesteia  să  plece  spre  El  şi  să  şi- L 
alieze  ca  putere  permanentă  a  vieţii  ei.  Predica  este 
deci  instrumentul  clasic  al  încreştinării. 

Prin  ea  se  urmăreşte  esenţial  lămurirea  învăţăturilor 
Sf.  Evanghelii  atât  în  latura  dogmatică  cât  şi  în  cea 
practică,  trezirea  unei  adânci  vieţuiri  creştine  în  individ 
şi  în  massă,  oricare  ar  fi  condiţiunile  de  viaţă  ale  so¬ 
cietăţii  şi  în  orice  vreme.  Predica  este  pentru  conştiinţa 
religioasă  a  omului,  un  popas  de  odihnă  şi  reculegere  — 
adecă  de  echipare  pentru  drumul  şi  lupta  vieţii. 

Prin  ea  se  poate  ţineâ  în  conştiinţa  creştinului  per¬ 
manent  în  funcţiune  criteriul  etic  şi  se  accentuează  va¬ 
lorile  active  ale  creştinismului  ca  determinante  înlăuntrut 
mediului  social. 

De  aceia  ea  trebuie  să  fie  vecinie  inspirată  din 
Sf.  Evanghelie  cu  scopul  de  a  deschide  neîntrerupt  zări 
creştine  desfăşurării  energiilor  umane. 

In  chipul  acesta  ea  nu  va  mai  fi  obiect  de  boicot 
din  partea  publicului  aşâ  cum  se  întâmplă  de  multeori 
cu  predica  abstractă,  incoloră  şi  lipsită  de  acea  plasti¬ 
citate  pe  care  i-ar  putea-o  împrumută  numai  realităţile 
trăite  ale  vieţii. 

Sunt  anumite  manuale  de  omiletică  în  care  sunt 
inventariate  pedant  felurile  predicii  şi  sunt  catalogate 
condiţiile  pe  care  trebue  să  le  împlinească  o  bună  pre¬ 
dică  la  care  se  adaugă  un  vast  arsenal  de  restricţiuni 
şi  prohibiţiuni  —  toate  în  perfect  acord  cu  concepţia  că 
predica  trebue  să  fie  un  elaborat  mecanic  şi  perfect 
simetric  în  părţile  ei  ca  să  satisfacă  regulele  clasice  ale 
retoricii. 

Din  această  concepţie  intelectualistă  a  isvorât  o 
predică  greoaie,  fără  intuiţie  şi  spontaneitate  —  o  diser¬ 
taţie  biblică  uneori  desăvârşită  din  punct  de  vedere 
logic  şi  retoric,  dar  monotonă,  adormitoare  şi  rece. 

Este  predica  arhaică  şi  stereotipă  care  se  poate 
ceti  şi  ascultă  cu  acelaş  interes  cu  care  se  îngână  un 
icos,  un  sinaxar  sau  o  paremie  de  cătră  canonarhii 
nepricepuţi  şi  gângavi  ai  unora  din  bisericile  noastre. 
Ci  predica  dimpotrivă  trebuie  se  trezească  din  somnul 
nepăsării  conştiinţele  omeneşti,  să  determine  voinţele 
la  acţiune,  să  creeze  rezistenţe  morale,  şi  să  oiganizeze 
pe  cât  va  fi  cu  putinţă,  a  cel  voluntar  misionarism  laic 
în  lăuntrul  enoriei. 

Predica  festivă  rămâne  ceiace  e  prin  definiţie  un 
ornament  retoric  adaus  cultului  din  care  totuşi  nu  poate 
lipsi  interesul  religios  şi  referirile  la  vieaţa  reală. 

Predica  apologetică  cu  caracter  precumpănitor  in¬ 
structiv,  să  nu  se  înţeleagă  numai  teologic-speculativ,  este 

necesitată  de  ultimele  împrejurări  ale  vieţii  noastre  reli¬ 
gioasă  şi  bisericeşti.  Modernismul  negativ  şi  sceptic  al 
oraşelor  deoparte  şi  invazia  sectară  de  alta  dau  predicii 
apologetice  un  viu  caracter  de  actualitate  —  lăsând  la 
o  parte  anumite  atacuri  pornite  din  lagărul  catolicismului 
imperialist  şi  ahtiat  de  prozelitism  şi  dominaţie  şi  îm¬ 
potriva  cărora  deasemenea  trebuie  să  facem  o  mobi¬ 
lizare  defensivă. 

Cu  acestea  am  arătat  pe  scurt  şi  mai  mult  în  formă 
de  sugestii  cam  ce  este  şi  mai  ales  ce  trebue  să  fie  o 
predică. 

L’psa  de  «inspiraţie»  de  care  se  plâng  anumiţi  pre¬ 
dicatori  «epuizaţi»  este  urmarea  firească  a  «predicii  de 
fabrică»  —  a  predicii  de  compilaţie  laborioasă  din  cărţile 
de  predici  şi  la  zămislirea  căreia  nu  participă  experienţa 
religioasă  personală. 

Unii  recurg  la  povestiri  pe  care  le  interpretează  cu 
mai  mult  s’au  mai  puţin  succes  făcând  din  predică  o 
populară  exegeză  a  faptului  divers  şi  anecdotic  şi  căreia 
noi  îi  vom  da  numele  de  expedient  omileiic  menit  să 
ascundă  absenţa  experienţii  creştine  personale  şi  a  pri¬ 
sosurilor  ei. 

Evanghelizarea  prin  anecdotă  şi  eticizarea  istorioa¬ 
relor,  poate  avea  rost  într’o  clasă  de  curs  primar  —  în 
ceasurile  de  catehizare  sau  în  primele  2 — 3  clase  secun¬ 
dare  şi  aci  mânuit  lucrul  cu  mult  tact  ca  nu  cumva  să 
cădem  în  exagerări  care  pot  compromite  şi  persoana 
preotului  şi  metoda  lui  —  ceiace  s’a  şi  întâmplat  câtorva 
imprudenţi  care  au  făcut  uz  până  la  abuz  de  sus  nu¬ 
mita  metodă  la  care  au  adăugat  şi  o  reclamă  neper- 
misă  unui  sincer  propovăduitor  al  Evangheliei  —  atră- 
gându-şi  în  chipul  acesta  asupra  lor  şi  mai  mult  privi¬ 
rile  criticii... 

Sunt  anumiţi  predicatori  la  noi,  care  vor  să  încerce 
predica  convertirilor  subite  întrebuinţată  în  America,  e 
drept,  cu  un  succes  formidabil  —  credem  însă  că  riscu¬ 
rile  experienţii  acestei  omiletice  sunt  prea  mari  ca  să 

poată  fi  suportate  fără  prejudiţii  de  autoritatea  unui  p-eot 
ortodox  care  lucrează  într’un  mediu  atât  de  profund 
deosebit  de  cel  american. 

Câtă  vreme  vom  fi  debitorii  babelului  evanghelic 
american  nu  ne  vom  putea  afirmă  personalitatea  noastră 
misionară  ortodoxă  decât  cu  colosale  scăderi  şi  cu  gi¬ 
rurile  primejdioase  ale  unor  competenţe  şi  metode  care 
nu-s  ieşite  din  experienţa  creştină  a  neamului  nostru  şi 
a  ortodoxiei  lui. 


Metoda  nu  e  ceva  impersonal.  Ea  se  naşte  din 
fiinţa  doctrinii,  a  sufletului  naţional  şi  a  aşezămintelor 
pe  care  le-a  putut  creâ  acest  suflet  fecundat  de  aceea 
doctrină.  In  acest  înţeles  creştinismul  ortodox  român 
trebuie  să- şi  aibă  metoda  lui  omiletică  ortodoxă. 

Când  te  deprinzi  să  torni  în  tipar  protestant  Evan¬ 
ghelia  —  oricât  de  ortodox  interpretată  în  fond  totuşi  — 
e  pricină  să  ne  fie  frică  şi  de  vre-o  contra  facere  — 
poate  subtil  săvârşită  şi  în  ce  priveşte  fondul,  pentrucă 
o  haină  nu  se  potriveşte  pe  toate  trupurile  şi  căutând 
s’o  prefaci  ajungi  inevitabil  la  trei  tipuri  de  oameni: 
foarte  puţini  s’au  putut  îmbrăcă  să  zicem  corect.  Mulţi 
au  mânecile  scurte,  iar  celor  mai  mulţi  nu  li  încape  — 
Americanismul  în  materie  de  predică  ne-a  dat  până 
acum  un  cornilescianism,  şi  un  tudorpopescism  pe  care 
hotărârea  soborului  firesc  şi  legiuit  al  Bisericii  noastre 
le- a  înfierat.  Este  foarte  comod  să  fim  aderenţii  tra¬ 
vestiţi  ai  unei  metode  răstignite.  Putem  să  ne  strecurăm 
multă  vreme  fără  să  fim  denunţaţi.  Dar  eu  cred  că  în 
materie  de  convingeri  şi  de  certitudini  creştine  preotul 
n’are  dreptul  să  haiducească,  nici  să  se  deghizeze  ca- 
meleonic  —  pentru  oportunităţi  de  situaţie,  sau  cu  un  alt 
cuvânt  pentru  arivism  sacerdotal  şi  uneori  vădit  aca¬ 
demic.  Să  căutăm  deci  să  ne  fixăm  noi  o  metodă  omi- 


letică  ortodoxă  sau  mai  bine  zis  să  adaptăm  clasica  me¬ 
todă  hrisostomică  Ia  nevoile  prezente  ale  amvonului 
ortodox.  - - 


(Urmează). 


Preot.  Or.  Cristescu. 

Apostolatul  laic  la  sate. 

Biserica  noastră  ort.  română  în  trecut  a  fost  cetăţuia  de 
apărare  a  legii  strămoşeşti,  a  fost  chivotul  de  păstrare  a  naţio¬ 
nalităţii  noastre.  Statornică  în  apărarea  acestor  daruri,  biserica 
s’a  folosit  de  metoade  şi  mijloace  cari  li  dădeau  garanţia,  că  se 
poate  achita  în  modul  cel  mai  demn  de  această  încredinţare  şi 
conform  împrejurărilor,  a  întrebuinţat  mai  mult  armele  defen¬ 
sivei,  cari  erau  permise  şi  mai  ducătoare  la  scop. 

In  noile  împrejurări  de  viaţă,  în  era  libertăţii,  când  unii 
din  patimile  şi  înclinările  oarbe  vor  să  creeze  nouă  religii,  se 
schimbă  chemarea  bisericii,  în  aparenţă  numai,  căci  temeiul  ră¬ 
mâne  acelaş:  «Care  este  pus  şi  care  este  lsus  Hristos»  (1.  Cor. 
3,  II,)  asemenea  rămâne  scopul.  Se  schimbă,  mai  bine  zis  tre- 
buesc  schimbate,  armele  cu  cari  luptă,  metoadele  şî  mijloacele 
în  atingerea  scopului  stabilit  de  însuşi  Mântuitorul.  Statorirea 
noilor  mijloace  şi  metoade  de  propagare  în  opera  de  evan¬ 
ghelizare  cade  în  sarcina  preoţilor,  ca  organe  ale  bisericii. 

Ţinând  seamă  şi  fiind  pe  deplin  lămuriţi  cu  îrqprejurările 
între  cari  dat  îi  este  bisericii  noastre  a  se  desvoita,  ne  vom 
acomoda  şi  noi  în  căutarea  celor  mai  bune  mijloace  şi  me¬ 
toade,  fie  luând  pildă  dela  alte  biserici  creştine,  cari  ne  pot 
servi  ca  model  într’o  direcţie  sau  alta,  fie  organizând  din  te¬ 
melie  aceea  ce  aflăm  de  bine  şi  credem  că  va  ft  de  folos. 

La  această  propagandă  ne  îndeamnă  nu  numai  pilda  Mân¬ 
tuitorului,  exemplul  apostolilor,  trecutul  bisericii,  ci  trebue  să 
recunoaştem  că  de  prezent,  mai  mult  ca  oricând,  duşmanii  bi¬ 
sericii  dau  asalt  asemănător  cu  al  celor  din  veacurile  dintâi  ale 
creştinismului,  trezindu-ne  la  o  activitate  şi  apostolat  mai  viu, 
mai  rodnic. 

«Pe  urma  vărsării  de  sânge  —  scrie  un  profund  cunos¬ 
cător  al  stărilor  noastre  —  noi  ce-arn  câştigat  în  suprafaţă,  am 
perdut  în  adâncime».  Amvonul  singur  nu  e  deajuns  pentru  opera 
de  evanghelizare.  Un  adevăr  exprimat  o  viaţă  întreagă  numai 
de  una  şi  aceeaşi  persoană,  din  punct  de  vedere  psihologic, 
nu  dă  totdeauna  rodul  cuvenit ;  masa  mare  are  lipsă  de  mai 
mulţi  sfătuitori  în  cele  bune. 

In  apostolatul  propriu  preotului,  apoi  în  organizarea  şi 
desfăşurarea  apostolatului  laic  se  cere  multă  îndemânare,  căci 
zice  sft.  Grigore  de  Nazianz:  cea  mai  înaltă  artă  este  aceea 
de-a  forma  bine  pe  om,  care  e  fiinţa  cea  mai  ciudată  şi  mai 
schimbăcioasă  şi  mai  greu  de  condus  dintre  toate  vieţuitoarele». 

Temele  date  cohferinţelor  preoţeşti  —  hi  sesiunea  de 
toamnă  —  au  scopul  de-a  lămuri,  de-a  stabili  în  raport  cu  rea¬ 
litatea,  de-a  căuta  colaboratori  devotaţi  în  ajutorul  misiunii  apo¬ 
stolice  a  preotului.  In  cele  ce  urmează  ne  referim  numai  Ia 
organizarea  şi  desfăşurarea  apostolatului  laic  Ia  sate. 

Organizarea  şi  desfăşurarea  apostolatului  laic  la  sate  tre- 
bue  privite  din  două  puncte  de  vedere.  Mai  întâi  trebue  din 
partea  preotului  pregătit  elementul  laic  într’o  formă  sistematică, 
arătându-i  insemnătatea,  In  ce  constă  acest  apostolat,  ce  se  are 
în  vedere  şi  cari  sunt  mijloacele  şi  metoadele.  Iniţiaţi  în  această 
privinţă  va  urma  punerea  acestor  cunoştinţi  în  practică,  unde 
de  fapt  trebue  lăsaţi  laicii,  căci  mai  ales  la  sate  nu  putem  vorbi 
de  un  apostolat  In  cuvânt  şi  idei  din  partea  laicilor,  ci  numai 
din  partea  noastră.  Laicii,  treziţi  la  conştiinţa  unui  apostolat, 
vor  deveni  colaboratori,  vor  fi  puşi  Ia  contribuţie,  formând  nişte 
artere  menite  a  duce  dela  centru,'  care  e  preotul,  toate  îndem¬ 
nurile  bune,  a  le  practica  ca  pildă  şi  pentru  alţii.  Preotul  rămâne 
şi  pe  mai  departe  a  fi  purtătorul  de  cuvânt  şi  idei  al  aposto¬ 
latului  propriu  zis,  ca  cel  mai  chemat  şi  pregătit.  Organizarea 
şi  desfăşurarea  apostolatului  laic  are  în  vedere  numai  canali¬ 
zarea  în  toate  părţile  a  ideilor  sulevate  de  preot,  rămânând  el 
centrul  întregei  organizări.  Pentru  pregătirea  şi  organizarea 
acestui  apostolat,  vom  cerceta,  ce  avem,  cătră  cine  ne  putem 
adresa,  cum  s’ar  putea  săvârşi  acesta. 

Un  apostolat  laic  la  sate  până  astăzi  nu  avem  organizat. 
Dacă  însă  privim  pe  enoriaşii  noştri  ca  părinţi,  atunci  constatăm 
că  ei  săvârşesc  un  apostolat,  să-l  numim  natural  sau  inăscut, 
atunci  când  cele  dintâi  cunoştinţi  despre  poruncile  lui  Dum¬ 
nezeu  şi  voia  Lui,  copilul  creştin  le  primeşte  dela  părinţii  săi, 
ca  dela  nişte  apostoli  fireşli.  Pornind  dela  exemplul  părinţilor 
—  iată  punctul  de  mânecare  In  organizarea  apostolatului  laic, 
trebuind  să  ni-i  creştem  de  mici,  să  ne  formăm  o  generaţie 
mai  conştientă  de  această  chemare,  statornicind  o  legătură  mai 

apropiată  Intre  preot  şi  copii,  enoriaşii  de  mai  târziu.  La  noi, 
în  unele  părţi  unde  religia  in  şcoala  primară  se  predă  de  în¬ 
văţător,  şi  din  multe  puncte  de  vedere  e  bine  aşa,  se  face  o 
întrerupere,  respective  intrăm  în  contact  mai  direct  abia  după 
vârsta  de  20  ani  cu  enoriaşi  puţin  cunoscuţi.  Vechea  practică 
şcolară  şi  pastorală  din  trecute  vremi  cu  schimbările  cerute  de 
nevoile  timpului  de  faţă,  ne  vine  în  ajutor.  Dacă  în  şcoala  de 
toate  zilele  nu  ar  fi  posibilă  o  legătură  mai  strânsă,  atunci  în 
şcoala  de  repetiţie,  necondiţionat  preotul  trebue  să  între  în  le¬ 
gătură  cu  elevii  şi  în  temeiul  cunoştinţelor  primite  in  clasele 
primare,  a  broda  cele  necesare  pentru  omul  şi  creştinul  de  mai 
târziu,  trezind  un  interes  mai  viu,  mai  conştient  de  sine  şi  în 
temeiul  poruncii  «iubeşte  pe  deaproapele  tău  ca  pe  tine  însuţi» 
a-i  face  colaboratori  în  opera  de  evanghelizare  a  mulţimii. 
Credem,  că  cel  puţin  o  oră  la  săptămână  în  instrucţia  şi  edu¬ 
caţia  tinerimii  şcolare  dela  12  ani  în  sus  —  mai  ales  dacă  se 
vor  putea  aplica  nouile  reforme  şcolare  la  sate  —  trebue  să  fie 
a  preotului,  îniţiindu-i  în  adevărurile  credinţei,  îmbinând  teoria 
cu  practica,  apropiindu-i  într'o  formă  mai  plăcută  de  biserică, 
prin  învăţarea  glasurilor,  apostolului,  răspunsuri  liturgice,  cor, 
sau  chiar  şi  numai  răspunsuri  în  grup  dela  strană,  plantarea 
cu  pomi  a  cimitirului,  înfrumseţarea  mormintelor  ş.  a.  m,  d. 
făcându-i  accesibili  pentru  alte  lucruri  şi  mai  mari,  când  vârsta 
le  dă  această  posibilitate.  Tot  la  această  oră  li  se  poate  da  cu- 
noştinţi  din  biblie,  cum  e  împărţită,  cum  trebue  înţeleasă  şi  că 
adevărata  interpretare  e  numai  cea  dată  de  biserică ;  astfel  cu¬ 
noscând  rostul  acestei  cărţi  sfinte  din  tinereţe,  mai  uşor  va 
răsfoi  în  ea,  când  preotul  va  ceti  evanghelia  după  cutare  evan¬ 
ghelist,  sau  se  va  provoca  la  alt  scriitor  din  cartea  sfântă.  In 
această  oră,  la  această  vârstă  am  pune  numai  baza  sigură  pentru 
opera  de  clădire  de  mai  târziu,  am  începe  din  fundament  a  ne 
creşte  generaţia  de  colaboratori  pe  care  astăzi  nu  o  avem.  La 
această  vârstă  instrucţia  sălcie  de  memorizare  trebue  abando¬ 
nată,  căutând  totdeauna  concluzia  şi  aplicarea  practică,  unde  el 
chiar  la  această  vârstă,  sau  cu  atât  mai  mult  mai  târziu  în  viaţă 
poate  să  vadă  efectele,  fie  faţă  de  sine  însuşi,  fie  faţă  de  dea¬ 
proapele  său.  Credinţa  în  combinaţie  cu  faptă  —  iată  intenţia 
acestei  şcoli,  din  care  va  rezulta  la  timpul  său  un  apostolat 
laic,  ca  ajutor  pentru  preot. 

De  aci  vom  trece  la  organizarea  tinerimei,  care  după  loc 
-şi  împrejurări  e  cea  mai  grea.  Trebue  să  ţinem  seamă  de  vârsta 
mult  puţin  periculoasă  din  multe  puncte  de  vedere,  să  ţinem 
seamă  şi  de  dorinţa  de  distracţie  şi  în  legătură  cu  aceasta  să 
o  ducem  pe  calea  dorită  de  noi  spre  o  îndrumare  în  senz  creş¬ 
tinesc.  In  ce  priveşte  distracţia  tinerimii  trebue  edificat  un  pa- 
vilon  specia],  la  loc  potrivit  In  legătură  cu  casa  culturală.  Tine¬ 
rimea  organizată  pentru  acest  loc  de  distracţie  cu  toată  supra¬ 
vegherea  necesară,  va  fi  datoare,  ca  o  condiţie  sine  qua  non, 
a  lua  parte  în  corpore  în  anumite  zile  de  Duminecă  la  Vecernie, 
când  ca  şi  întrio  şcoală  de  Dumineca  va  ţine  numai  cu  ei 
conform  vârstei  şi  împrejurărilor,  cetiri  biblice,  regulele  de  bună 
cuviinţă,  obligându  i  la  mărturisire,  aranjând  de  aşa,  ca  să  fie 
totdeauna  ceva  nou,  plăcut  şi  atrăgător.  Aici  va  trebui  puşi  să 
citească  din  biblie  pe  cei  mai  buni,  sau  o  altă  carte  de  folos 
sufletesc.  Preotul  va  stărui  ca  această  tinerime  să  urmeze  sfa¬ 
turile  date,  să  le  pună  în  practică  faţă  de  ei  şi  faţă  de  aproa¬ 
pele.  Vom  lua  şi  noi  din  metoadele  sectanţilor,  căutând  a 
obliga  pe  fiecare  tinăr  a  câştiga  încă  unul  din  prietinii  săi  pentru 
oastea  iui  Hristos,  obligându-i  Ia  o  promisiune  solemnă,  că  nu 
mai  înjură  cele  sfinte  şi  cu  cunoştinţele  primite  va  determina 
şi  pe  alţii  a  urma  aceiaş  cale. 

Dacă  rămânem  numai  la  sfaturi,  n’am  făcut  nimic;  acestea 
se  uită  curând.  Să  fie  obligaţi  a  raporta,  a  ţinea  consfătuiri, 
ale  asculta  părerea,  de  ce  greutăţi  au  dat,  cum  au  fost  întim- 
pinaţi  de  cei  renitenţi  şi  împreună  cu  ei  a  chibzui  care  e  calea 
pentru  întoarcerea  păcătoşilor?  Astfel  urmând  chiar  şi  numai  cu 
o  seamă  din  ei,  vor  deveni  mai  conştienţi,  vqf  simţi,  că  cu  puţine 
cunoştinţe  pot  lucra  şi  ei,  pot  desvolta  un  apostolat  în  faptă  şi 
vor  fi  mulţumiţi  de  rezultatul  obţinut.  Despre  felul  acesta  de 
organizare  se  va  purta  un  registru  şi  în  adunarea  generală  se 
va  raporta  câţi  au  desfăşurat  o  activitate  oarecare  în  senzul 
dorit  de  noi  şi  ce  efect  au  avut  în  general.  Credem,  că  în  felul 
acesta  ar  fi  o  trezire,  o  stimulare  pentru  toţi.  Mai  greu  va  fi 
începutul.  Din  sinul  lor  şi  pentru  ei,  trebue  format  un  sfat  al 
păcii,  să-i  facem  judecători  proprii  pentru  faptele  lor.  In  cadrul 
organizaţiei  preotul  să  fie  îndrumătorul  şi  autorul  moral  numai. 

Vechea  practică  de  îndrumarea  vieţii  în  senz  creştinesc  se  urma 

odată  într’o  formă  mai  simplă,  mai  practică  cu  urmări  mult  mar 
bune  ca  astăzi,  când  totul  e  lăsat  în  sarcina  justiţiei.  într’o  veche 
însemnare  din  cărţile  bisericeşti,  am  aflat,  că  la  noi  în  comună 
înainte  cu  zeci  de  ani,  dupăce  toată  strădania  preoţilor  şi  aju¬ 
raţilor  la  ordinul  «preaînaltelor  porunci  împărăteşti»  ca  nimenea 
să  nu  sudue  «sfânta  cruce»  şi  altele  din  cele  sfinte,  a  nu  umbla 
cu  pipa  pe  uliţă,  seara  după  8  ciasuri  să  nu  se  mai  afle  beutori 
prin  cârcime...  toate  aceste  vestiri  rămânând  zadarnice,  s’au 
întrunit  inspectorul  administrativ,  preoţii  locului,  juraţii  şi  bă¬ 
trânii  satului  şi  au  hotărît  aşezarea  lângă  biserica  veche  a  unui 
scaun  închinat  ’numit  «gros»  care  îi  prindea  mânile  şi  gâtul 
vinovatului,  ca  să  nu  poată  fugi.  însemnarea  ne  păstrează  şi 
numele  celui  dintâi  om  care  pentru  sudalme  a  făcut  pocinog 
acestei  aşezări.  Înaintea  vinovatului  se  perinda  tinerimea  şcolară 
şi  i  se  spunea  păcatul  şi  vina  celui  pedepsit,  ca  îndemn  de  a 
se  feri  de  greşală  şi  de  locul  de  pedeapsă.  Când  cineva  bat¬ 
jocorea  cu  vorbe  grele  pe  altul  d.  e.  o  femeie  pe  alta,  nu  prea 
căutau  advocaţii,  ca  pentru  un  cuvânt  de  ofenză  să  le  cumpere 
ghete  scumpe,  ci  bătrânii  satului,  cari  în  virtutea  unor  vechi 
drepturi  regale  «cu  satul  nostru  slobod  şi  crâesc»  aveau  dreptul 
a  decide  şi  aduce  hotărlri  în  toate  daraverile  vieţii  din  sat  ş.  a. 
m.  d.  —  afară  de  cazul  când  cineva  ar  fi  fost  vinovat  pentru 
pedeapsă  cu  moarte.  Pentru  batjocuri  şi  vorbe  grele,  cel  vi¬ 
novat  —  mai  ales  femeile  —  era  obligate  după  hotărârea  bătrâ¬ 
nilor  şi  a  scaunului  de  judecată  a  se  bate  cu  palma  de  3  ori 
preste  gură.  Însemnarea  ne  spune  <şi  s’a  bătut  preste  gură 
înaintea  judecăţii».  Ce  practic  ar  fi  acest  scaun  de  judecată 
astăzi,  câte  daraveli  mărunte  nu  s’ar  resolvi  uşor,  fără  cheltueli  şi 
zile  perdute!  Ce  efect  din  punct  de  vedere  moral,  faţă  de  pe¬ 
deapsa  în  bani  de  astăzi  1  La  ce  contribuţie  de  apostolat  în 
faptă  n’ar  fi  angajaţi  laicii,  când  ne-am  putea  întoarce  la  vechea 
practică  cu  schimbările  cerute  de  împrejurări  1 

♦  . 

Biserica  noastră  prin  organizaţia  ce  o  are  cuprinsă  în 
«Statutul  organic»  dă  posibilitatea  elementului  laic,  nu  numai 
de-a  alege  preot  şi  alţi  bărbaţi  în  corporaţiuniie  bisericeşti,  nu 
numai  de  a  administra  averi,  ci  îi  dă  posibilitatea  şi  fn  temeiul 
drepturilor  garantate  îi  impune  şi  anumite  datorinţe  de  ordin- 

mai  înalt,  In  special  njembrilor  comitetului  parohial  în  §  23 
de-a  priveghia  asupra  religiosităţii  şi  moralităţii  membrilor  pa¬ 
rohiali,  precum  şi  pentru  desrădâcinarea  datinelor  stângace  şi 
a  desfrănării  prin  mijloace  morale  şi  pedepse  mai  mici  bisericeşti. 

In  practică,  corporaţiunea  este  comitetul  parohial  şi  în  care 
se  aleg  cei  mai  de  frunte  enoriaşi,  nu  se  prea  discută  chestiuni 
cari  se  cuprind  în  amintitul  §,  datorinţele  le  înţeleg  şi  aplică 
numai  intr’o  direcţie,  în  cea  administrativă.  Există  totuş  un  câştig 
real  pentru  ceea  ce  voim  şi  urmărim.  Elementul  laic  fiind  che¬ 
mat  a  lua’  parte  la  întreg  complexul  de  probleme  cari  stau  în 
legătură  cu  viaţa  bisericească,  avându-1  la  îndemână,  urmează 
a  da  atenţiunea  cuvenită  şi  a  lămuri  datorinţa  lor  şi  pentru  pro¬ 
bleme  mai  înalte  —  angajându-î  la  un  apostolat  ca  colabora¬ 
tori  ai  preotului  şi  în  urmare  datorinţîi  ce  o  au  ca  cei  mai  de 
frunte  şi  înălţătorii  celorlalţi  credincioşi. 

Procesele  verbale  ale  şedinţelor  de  până  acum  cuprind 
prea  puţine  rânduri  cari  să  ne  arete,  că  comitetul  parohial  s’a 
ocupat  şi  in  această  direcţie.  Aceasta  e  posibil  numai  aşa,  dacă 
pe  viitor  se  pune  în  ordinea  de  zi  ca  obiect  separat  una  sau 
alta  din  problemele  cari  ating  chestiunea  de  care  ne  ocupăm. 
Vom  indica  câteva  din  acestea. 

Vom  căuta  răul  principal  din  cari  isvoresc  toate  celalaite, 
acesta  nu  e  altul  decât  cârciuma.  Deşi  s'a  pornit  o  mişcare  în 
regularea  acestei  chestiuni,  rezultatul  la  care  am  ajuns  nu  e 
prea  de  laudă.  Corporaţiunile  comunale  în  multe  cazuri  au 
decis  închiderea  lor,  iar  organele  superioare  şi-au  făcut  un  merit 
din  deschiderea  acestor  localuri,  la  cari  atât  de  mult  contează 
grupările  politice.  Comitetul  parohial  neputând  remediâ  din  ră¬ 
dăcină  acest  rău,  are  datorinţa  şi  ar  putea  contribui  la  o  în¬ 
dreptare  oare-care,  alegând  din  sânui  său  2 — 3  grupuri  de  bă¬ 
trâni  cinstiţi  cu  îndatorirea  de  a  controla  cârciumeie  în  Dumi¬ 
neci  şi  Sărbători,  a  sfătui  pe  cârciumari  a  nu  da  beutură  tine¬ 
retului,  iar  pe  băeţandri  a  nu  mai  cerceta  acest  lăcaş.  Vor  fi 
datori  a  raporta  de  cele  constatate,  la  ce  rezultat  au  ajuns,  de  ce 
greutăţi  au  dat  ş.  a.  m.  d.  Toate  aceste  trebue  iniţiate  de  preot, 
>dându-le  toate  îndrumările  necesare  cu  mult  tact  şi  înţelepciune. 
Constatările  trebue  fixate  in  scris  şi  în  baza  acelora  a  lua  noi 
dispoziţii  pentru  viitor.  Acest  apostolat  e  în  interesul  tuturora 

celorce  au  copii  şi  se  plâng  de  slăbiciunea  şi  decadenta  morală  ce 
rezultă  din  cercetarea  cârcimelor.  Tot  aceşti  oameni  ar  fi  che¬ 
maţi  a  sfătui  pe  tineri  a  se  duce  la  casa  culturală,  unde  află 
cărţi  de  citit,  unde  pot  petrece  cu  mai  mult  câştig  sufletesc. 

* 

Sf.  Ap.  Pavel  în  epistola  a  Il-a  către  Timotei  zice:  «Pro- 
povădueşte  cuvântul,  stai  asupra  cu  vreme  şi  fără  vreme,  mustră, 
ceartă,  îndeamnă  cu  toată  răbdarea  şi  învăţătura».  Membrii  co¬ 
mitetului  parohial  şi  alţi  enoriaşi  pot  fi  îndemnaţi  Ia  opera  de 
caritate  publică  condusă  de  ei  —  preotul  dându-le  ideia,  iar  ei 
puşi  la  contribuţie  directă  în  conducerea,  administrarea  şi  des¬ 
făşurarea  acestei  fapte  creştineşti,  ca  roadă  a  credinţii,  unde  văd 
rezultatul  practic  şi  pot  îndemna  şi  pe  alţii.  Pentru  acest  apo¬ 
stolat  în  direcţia  carităţii  publice  voiu  descrie  un  astfel  de  aşe¬ 
zământ,  care  prin  organizarea  şi  desfăşurarea  lui  dă  posibilitatea 
laicilor  a  desvolta  un  frumos  apostolat. 

La  anul  1854  mai  mulţi  fruntaşi  din  comuna  noastră  «cu 
cuget  de-a  întinde  mână  de  ajutor  celor  săraci,  de-a  şterge  după 
puteri  lacrimile  de  pe  faţa  celor  scăpătaţi,  în  senzul  sft.  Evan¬ 
ghelii,  ne-am  determinat  prin  puteri  unite  a  înfiinţa  un  fond 
pentru  ajutorarea  acelora»,  aşa  încep  statutele  fundaţiunii  nu¬ 
mită  «Fondul  săracilor  români  din  comuna  Răşinari».  Funda- 
ţiunei  s’a  pus  bază  cu  capital  în  bani,  cu  pământ  donat  ca  avere 
şi  capital  neatacabil.  Ori- ce  donator  cu  100  Lei  (astăzi  500)  de¬ 
vine  membru  de  drept  al  fundaţiunii,  ia  parte  la  adunarea  ge- 
,  nerală,  iar  după  moarte,  fiul  cel  mai  mare  în  temeiul  aceleiaş- 
donaţiuni  devine  şi  el  membru  de  drept,  deci  donatorii  sunt 
totodată  chivernisitorii  averii  proprii,  se  păstrează  continuitatea» 
şi  văd  întrebuinţarea  banului  donat.  Fundaţiunea  aceasta  nu  stă 
nici  sub  administrarea  bisericii,  nici  a  comunei  politice,  e  in¬ 
dependentă  în  toată  organizarea  ei.  Se  conduce  de  un  comitet, 
care  îşi  alege  din  sinul  său  un  «Tată  al  săracilor»,  de  obiceiu 
ţăran  de  frunte.  Din  venitul  banilor  se  împart  ajutoare  invali¬ 
zilor  vieţii,  persoane  trecute  de  60  ani,  ca  ajutor  lunar,  E  in¬ 
teresant  să  priveşti  în  cea  dintâi  Sâmbătă  din  lună,  cum  92  de 
invalizi  ai  vieţii  merg  la  casieria  fundaţiunii  pentru  ajutorul  de 
20  Lei  lunar!  Cei  primiţi  în  tabloul  săracilor  beneficiază  păni 
trăesc  de  acest  ajute r.  Scopul  mai  îndepărtat,  a  fost  şi  este  altul,. 

de-a  se  ridica  din  cruţare  chibzuită  o  casă  anume  penfru  să¬ 
raci.  Trecutele  vremi  nu  au  fost  prielnice  pentru  înfăptuirea 
acestei  dorinţi ;  guvernele  ungare  căutau  vreme  cu  prilej  pentru 
desfiinţarea  sau  trecerea  sub  conducerea  unei  administraţii  co¬ 
munale.  Lumea  cunoscând  importanţa  acestui  aşezământ  do¬ 
nează  foarte  mult.  Iată  un  mijloc  de  traducere  in  faptă  a  mi¬ 
losteniei,  luând  donatorul  parte  activă  la  un  apostolat  dintre 
cele  mai  frumoase.  Fundaţiunea  are  astăzi  70  jugăre  pământ  şi 
depunere  In  bani;  din  prisos  se  va  edifica  casa  proectată  «când 
bunul  Dumnezeu  va  ajuta  să  sporească»  după  cum  zice  fon¬ 
datorii  In  actul  de  constituire.  Noi  cei  cu  carte  şi  cu  parale  mai 
puţine,  suntem  mai  mult  conducătorii  in  scris  a  afacerilor  fun- 
daţiunii,  partea  cealaltă  e  lăsată  In  sarcina  laicilor.  Astfel  s’au  fa¬ 
miliarizat  oamenii  cu  acest  aşezământ,  incât  atunci  când  donează 
sau  iasă  ceva  fundaţiunii  zic  «am  lăsat  la  săraci»  sau  «las  să¬ 
racilor».  Astfel  ne  convingem,  că  aşezăminte  particulare  contro¬ 
late  pot  aduce  mare  folos  pentru  aceea  ce  propagăm,  sau  chiar 
o  confirmare  şi  o  dovadă  mai  mult  pentru  ce  propagăm,  căci 
zice  psalmistul  David  9,  11:  «Robul  Tău  primeşte  şi  el  învă¬ 
ţătură  dela  eie». 

Unde  există  un  astfel  de  aşezământ  sau  asemăn  Uor,  accen¬ 
tuând  importanţa  vom  scoate  la  iveală  credincioşilor,  că  ei  în 
această  formă  săvârşesc  de  fapt  un  apostolat,  vom  imbina  cu 
alte  fapte  de  caritate  sau  de  alt  fel,  ca  să  înţeleagă  să  ne  steie 
în  ajutor  în  săvârşirea  unui  apostolat,  pe  care  îi  pot  îndeplini, 
provocându-ne  la  aceeace  există  sau  deja  săvârşesc.  Cel  mai 
bun  prilej  e  parastasul  solemn  ce  se  săvârşeşte  din  3  în  3  ani 
din  partea  fundaţiunii  pentru  toţi  fundatorii  şi  binefăcătorii  ei. 

Tot  acest  fir  roşu  ne  va  conduce  în  activitatea  noastră  şi 
în  organizarea  apostolatului  laic  la  sate  faţă  de  alte  instituţiuni 
asociaţii  sau  reuniuni,  cari  formate  odată,  le  vom  da  directivele 
necesare  pentru  săvârşirea  şi  contribuirea  cu  partea  lor  de  muncă 
în  opera  de  evanghelizare,  în  îndeplinirea  poruncii  «iubeşte 
pe  deaproapele  tău». 

Ne  oprim  la  «Reuniunile  de  femei»  cari  sânt  în  cele  mai 
multe  comune  şi  cari  se  mărginesc  aproape  numai  la  înfrum- 
seţarea  bisericii.  Acest  program  se  poate  estinde  şi  in  altă  di¬ 
recţie  spre  care  tindem  noi.  Vom  cere,  vom  sfătui  în  adunările 

ce  le  ţin,  dând  toate  îndemnurile  necesare  pentru  a  lua  parte 
activă  fie  ia  ocrotirea  orfanilor,  fie  a  săracilor,  a  femeilor  lăuze 
ş.  a.  m.  d.  Ca  să  nu  rămână  literă  moartă,  în  adunările  lor  se 
vor  discuta  şi  asculta  observările  ce  le-au  cules  în  această  di 
recţie.  Fiindcă  în  aceste  reuniuni  iau  parte  cele  mai  de  frunte 
femei,  unele  cu  un  pronunţat  simţ  religios,  vom  încerca  ale 
pune  în  slujba  împărţirii  de  cărţi  religioase,  le  vom  îndemna 
să  între  în  legătură  cu  acele  femei,  cari  alunecă  pe  povârnişul 
sectanţilor,  ele  sânt  mai  aproape  şi  prind  mai  uşor  intenţia  ce 
au  şi  pentru  ce  voiesc  a  se  abate  dela  legea  veche. 

Cărţile  bune  în  mâna  iubitorilor  de  lectură  fac  servicii 
bune  şi  sânt  de  mare  ajutor,  devin  buni  colaboratori  pentru 
preot.  Având  într’un  cătun  o  familie  al  cărei  cap  a  venit  infectat 
din  Rusia,  dupăce  nu  ne-a  succes  a-l  întoarce  la  calea  cea  ade¬ 
vărată,  am  apelat  la  câţiva  oameni  mai  desgheţaţi,  cari  erau  in 
nemijlocită  apropiere  cu  aceştia;  având  convorbiri  mai  dese  i-am 
pregătit  pentru  a  putea  reacţiona  şi  susţine  discuţie  cu  cel  trecut, 
jniţiindu-i  în  feluritele  secte  şi  arme  de  cari  se  folosesc.  Acest 
metod  de  apărare  şi  izolare  ne-a  adus  bune  servicii. 

Cărţile  bune  s’ar  putea  distribui  tocmai  prin  aceste  aso¬ 
ciaţii  şi  reuniuni,  ca  o  indicaţie  mai  mult  pentru  schimbarea 
scopului  pe  care  l-au  urmărit  până  acum,  arătându-le  astfel,  că 
mai  pot  săvârşi  şi  o  altă  muncă  de  mare  folos  în  slujba  dea- 
proapelui,  legând  astfel  într’o  formă  aproape  invizibilă  ţintele 
tuturor  asociaţiilor  de  orice  natură  spre  scopul  suprem,  deve¬ 
nind  fiecare  un  ostaş  al  lui  Hristos,  cu  partea  lui  de  muncă  în  ma¬ 
rea  operă  de  evanghelizare. 

Afară  de  asociaţii  şi  reuniuni,  mai  sânt  diferite  prilejuri 
potrivite,  unde  laicul  poate  îndeplini  o  muncă  folositoare  şi  de 
ajutor  pentru  preot  d.  e.  priveghiul  la  morţi.  E  un  moment 
bine  venit  pentru  a  ascultă  şi  a  pune  in  balanţă,  ce  e  trupul, 
ce  e  sufletul?  Cu  câtă  evlavie  ascultă  în  tăcerea  nopţii,  în  faţa 
tainei  nepătrunse  de  mintea  ; omenească,  citirea  unor  minuni  sau 
a  evangheliilor!  Omul  în  aceste  momente  e  mai  aplicat  a  rae- 
ditâ  asupra  nimicniciei  lum'i.  Arţ^văzut  îndeplinind  acest  lucru 
şi  la  noi  se  practică  de  oameni  din  popor  familiarizaţi  cu  cărţile 
sfinte.  Trebue  să  le  punem  la  dispoziţie  astfel  de  cărţi,  a-i  or¬ 
ganiza  după  străzi  sau  raioane,  ca  să  ia  parte  în  priv^ghiu,  ce- 

find  celor  prezenţi  din  astfel  de  cărţi.  Trebue  dusă  şcoala  acolo 
unde  e  posibil,  unde  se  adună  de  bunăvoie,  a  folosi  prilejul* 
binevenit  ce  ni  se  îmbie  şi  există  pentru  opera  de  evanghe¬ 
lizare  în  forma  unui  apostolat  laic 

* 

După  cum  am  amintit  organizarea  apostolatului  laic  la  sate 
-are  două  laturi.  Una,  organizarea  din  partea  preotului  prin 
cuvânt,  apoi  apostolatul  laicilor  In  formă  de  fapte.  Am  înşirat 
după  chibzuinţă  câteva  mijloace  şi  metoade,  cari  în  mare  parte 
se  practică  la  noi.  N’am  pretenţia  a  fi  spus  totul  în  legătură  cu 
-această  problemă  de  mare  importanţă,  nici  nu  am  voit  să  fiu 
filozof  din  cele  ce  nu  sunt  posibile  la  sate,  ca  să  nu  rămână 
cuvintele  mele  numai  vorbe  bine  sunătoare.  Acesta  e  un  început 
şi  până  acum  nici  nu  avem  fie  şi  numai  o  broşură,  care  să 
îmbrăţişeze  această  problemă.  Am  avut  intenţia  mai  mult  a  da 
câteva  idei,  cari  completate  în  discuţia  ce  va  urma  de  fraţii 
preoţi  în  această  conferinţă  de  toamnă  şi  altele  ce  vor  urmă, 
cu  esperienţa  ce  o  au,  cu  cele  ce  aii  încercat  în  parohiile  în¬ 
credinţate  spre  păstorire  —  să  concretizăm  ce  am  putea  face, 
începând  cu  răbdare  şi  înţelepciune  o  muncă  mai  sistematică 
după  un  plan  oarecare.  A  cuprinde  în  paragraf!  apostolatul 
laie  la  sate  e  imposibil.  El  variază  după  loc  şi  imprejurări.  Acest 
apostolat  nu  e  altceva  decât  o  parte  integrantă  din  apostolatul 
propriu  preotului  şi  se  manifestă  din  producerea  unei  dispoziţii 
reciproce  sufleteşti,  de  conlucrare  şi  colaborare  între  clerici  şi 
mireni.  Scheletul  iui  parte  îl  avem  în  chiar  organizarea  bise- 
ricei  noastre. 

In  urma  celor  zise,  organizarea,  desfăşurarea,  mijloacele 
şi  metoadele  apostolatului  laic  la  sate  le-am  putea  cuprinde  în 
următoarele: 

1.  Propunerea  religiunii  în  şcoala  de  repetiţie  sau  de 
.adulţi,  pregătind  noua  generaţie  In  direcţia  ce  voim,  stabilind 
legătura  necesară  pentru  raportul  de  mai  târziu.  Aici  vom  stărui 
ca  să  înţeleagă  ce  pot  face  în  vieaţă  pentru  deaproapele. 

2.  Organizarea  tinerimii  în  legătură  cu  şcoala  de  Dumi¬ 
necă,  care  se  va  ţine  separat. 

3.  La  Vecernie,  cetiri  biblice,  ca  cel  mâi  bun  prilej  pentru 
apostolatul  preotului,  cu  îndemnuri  pentru  organizarea  şi  des¬ 
făşurarea  apostolatului  laic. 

4.  Organizarea  diferitelor  asociaţii  sau  reuniuni  în  direcţia 
ce  urmărim. 

5.  Diferitele  prilejuri  binevenite  pentru  desfăşurarea  apo¬ 
stolatului. 

6.  Organizarea  astorfel  de  aşezăminte  de  caritate,  unde- 
laicii  găsesc  aplicări  practice,  unde  să  se  confirme  adevărul 
că  «credinţa  fără  fapte,  moartă  este»  ş.  a.  m.  d. 

* 

Pentru  îndeplinirea  acestui  program  de  muncă,  sau  ase¬ 
mănător,  pentru  un  apostolat  propriu  proectului  în  înţelesul 
adevărat  al  cuvântului,  care  trebue  să  cuprindă  şi  apostolatul 
laic,  ca  colaborator  in  opera  de  evanghelizare  a  mulţimii  —  se 
cere  multă  răbdare,  tact  şi  înţelepciune,  o  stare  de  reciprocă 
înţelegere  între  preot  şi  enoriaşi,  o  îndeletnicire  mai  deasă  cu 
cetirea  cărţilor  cari  ne  pot  fi  de  folos,  o  abnegaţiune  care  îşi 
va  aveâ  răsplata,  mai  puţină  aici  pe  pământ,  mai  multă  in  cer, 
la  Domnul  nostru  Isus  Hristos.1  Preot  e.  cioran. 


Din  arhiva  companiei  greceşti  din  Sibiiu^ 

—  Acte  istorice  comunicate  de  Dr.  I.  Lupaş.  — 

La  9  Aprilie  1741  preoţii  din  Bungard  Oheorghe  şi  Ion 
adresară  episcopului  Ioan  Inochentie  Ctaln  o  jalbă,  tânguindu-se 
că  neguţătorii  din  compania  grecească  din  Sibiiu,  deşi  îşi  în 
groapă  morţii  la  biserica  din  Bungard  şi  fac  uneori  slujbă  în 
biserica  aceasta  —  prin  preotul  lor  ortodox,  care  înainte  de  sf. 
liturghie  face  totdeauna  şi  sfeştanie  —  Ier  nu  le  dă  cinstea  cu¬ 
venită,  nici  nu  fac  dare  de  seamă  despre  venitele  bisericii 

Gheorghe  Manoli,  btrăul  companiei  greceşti  răspunde  că 
nu  poate  recunoaşte  pe  aceşti  preoţi  ca  stăpâni  îndreptăţiţi  a 
cere  companiei  greceşti  dare  de  seamă  despre  venitele  bisericii, 
care  n'a  fost  făcută  de  satul  Bungard,  nici  de  preoţi,  ct  de  com¬ 
pania  din  Sibiiu  pe  locul  cumpărat  de  ea;  specifică  apoi  câteva 
donaţiuni,  precum  şi  sumele  cheltuite  cu  turnul,  cu  îngrăditura 
de  scânduri  făcută  la  curtea  bisericii,  precum  şi  cu  casa  şi  tcuhnia',. 
cari  serveau  pentru  trebuinţele  preotului.  In  ce  priveşte  obiceiul 


1  Temă  cetită  Sn  conferinţa  de  toamnă  a  tractului  Sibiu. 

preotului  lor  de  a  face  sfeştanie  înainte  de  sf.  liturghie,  nu  dă 
nici  un  răspuns,  crezând  că  <după  legea  şi  porunca  bisericii  noa¬ 
stre  preoţii  noştri  cum  ştiu,  aşa  fac*.  De  încheiere  aminteşte,  că 
de  căteori  îngroapă  vre-un  mort,  chiamă  şi  preoţii  uniţi,  dăndule 
câte  două  dutce  numai  fiindcă  « cădesc  şi  sf  lor  pe  mortul », 
apoi  ii  invită  şi  la  oomană  unde  mănâncă  şi  beau  cât  le  trebue », 
uneori  chiar  şi  peste  trebuinţă,  încât  ajung  să  facă  gâlceavă, 
cum  obicinueşte  mai  ales  popa  Oheorghe. 

Jalba  preoţilor  din  Bungard  Gheorghe  şi  Ion  contra 
companiei  Grecilor  din  Sibiiu  (9  Aprilie  1741). 

Miiustive  şi  preaosfinţite  ales  Scaonului  aposloticescu,  dom¬ 
nului,  domnului  loan  Inochentie  Clain  liber  baron  dela  Sad 
Vlădica  Făgraşului  şi  a  toată  bisearica  cea  unită  din  Ardeal  şi 
altor  părţi  dela  Domnul  Hristos  pace  sufletească,  viaţă  norocită, 
sănătate  trupească  poftim  Mării  Tale  ca  părintelui  nostru  in 
Domnul  Hristos. 

« 

Altă  vei  avea  inştiinţare  Măriia  Ta  pentru  sfânta  biserica 
noastră  a  Bungardului  precum  are  venit  dela  neguţitorii  care 
să  îngroapă  aicea  la  Bungard,  la  sfânta  bisearica  şi  venitul  il 
ţin  neguţitorii  dela  cumpanie  dela  cetatea  Sibiului  şi  ia  sfânta 
biserica  nu  vor  să  dea  nimică.  Iaste  ca  o  mireasă  frumoasă 
şi  nelnpodobită,  aşa  iaste  biseareca  noastră,  nice  n’are  odăjdii 
nice  n'are  cărţi,  nice  nimica  ce  îi  se  cuvine  sfintei  biseareci; 
Neguţitorii  care  ştim  numai  noi  care  ce  au  lăsat  sfintei  bisea¬ 
reci:  soacra  lui  Vasilie  Gilca  florinţi  20,  Bunoe  florinţi  100,  Ca- 
radoi  florinţi  50,  Dumitru  Cambura  florinţi  50,  Hagi  Stoe  flo¬ 
rinţi  50  şi  pentru  aceia  bani  au  dat  o  pravilă  şi  o  ţin  neguţi¬ 
torii  şi  o  am  cerut  noi  preoţii  şi  nu  or  să  o  dea  aicea  la  sfânta 
bisearică;  Făgărăşanul  florinţi  200  afar  din  200  de  florinţi  precum 
va  mărturisi  Archimandritul  Măriei  Tale  7  sute  de  florinţi. 
Precum  am  înţeles  dela  alţi  mai  sânt  Grigorie  florinţ  2  sute  şi 
on  rând  de  odăjdii,  Prăşcoveanul  40  de  galbim,  Maniu  Arnăut 
florinţi  30,  cocoana  am  auzit  că  au  lăsat,  dar  nu  ştim  cât,  şi 
noao  preoţilor  nu  ne  trebue  altă,  numai  să  dea  ce  se  cuvine 
sfintei  biserici,  că  noao  preoţilor  nei  ruşine  că  sfânta  biserică 
li  frumoasă  şi  n’are  nimica  ce  ce  cuvine  sfintei  biserici,  A  doa. 

Doamna  llinca  au  cumpărat  nişte  moşii  şi  noi  nice  nu  le  ştim 
unde  sânt  şi  cărţile  sânt  la  ei;  a  treia  noi  preoţii  cum  am  fi 
spurcaţi  aşa  ne  ţin  pentru  ce  săntem  uniaţi;  când  vin  de  slu- 
jescu  câte  odată  sfântă  şi  dumnezeiască  liturgie,  fac  întâiu  o 
sveştanie  apoi  slujescu  sfântă  liturgie,  şi  noi  preoţii  nu  avem 
nici  o  cinste  dela  ei,  pentru  ce  săntem  uniiaţi. 

Ai  Măriei  Tale  slugi  plecate  preofii  dela 
Bungard:  Popa  Qeorgie,  Popa  Ion. 

Scris  mesiţă  aprilie  zile  9  Ano  1741. 

Răspunsul  companiei  greceşti  din  Sibiiu  la  acuzaţiile  preo¬ 
ţilor  Gheorghe  şi  loan  din  Bungard. 

Luminate  şi  Preasfinţite  ales  Scaunului  Apostolicescu 
Doamne,  Doamne  şi  al  nostru  Mai  mare  Patron  1 

Cu  căzută  plecăciune  inchinândune  înştiinţăm  pe  Măria 
ta  pentru  jalba  ce  au  făcut  prioţii  de!a  satul  Bungardului,  in 
care  jalbă  să  face  pă  dănşi  însuş  stăpâni  la  sfânta  biserică  a 
companiei  greceşti  a  Sibiului  şi  luvători  de  seamă  nouă  a  com¬ 
paniei  de  care  lucru  noi  cu  plecăciune  facem  in  ştire  Mării 
tale  că  această  sfântă  biserică  în  vremea  când  au  vrut  să  facă 
pentru  îngruparea  negustorilor  streini  ce  să  află  Ia  această  com¬ 
panie  deapururea,  nu  s’au  făcut  fără  ştire  şi  voe  celora  ce  se 
cade,  ci  sau  cumpărat  locul  pe  care  iaste  sfânta  biserică  cu 
bani  dela  companie  şi  cu  ştire  şi  voae  domnilor  ţării  aceştiia 
şi  cu  ştire  domnilor  de  cetatea  Sibiului  dupăcum  arată  scri¬ 
sorile  toate  care  avem,  şi  biserica  n’au  făcutu  satul  sau  prioţii 
acestui  sat  ci  au  făcutu  compania  pă  locul  ce  au  cumpărat  cu 
bani  şi  această  sfântă  bisearicâ  iaste  ştiută  de  toţi  precum  nu 
ne  Îndoim  cu  ştire  să  nu  fie  ştiută  şi  dela  Măria  ta  că  iaste  a 
companiei  iar  nu  a  satului  Bungardului,  precum  zic  prioţii  la 
jalba  ce  au  dat.  Aşa  dar  noi  nu  putem  cunoaşte  pă  sfinţie  lor 
nouă  luvători  de  seamă.  Iarăşi  de  va  fi  de  trebuinţă  la  alt  loc 
unde  să  cade  bucuros  ne  vom  da  seamă  şi  socoteală  cu  do¬ 
vada  bună,  dar  cu  plecăciune  înştiinţăm  pe  Măria  ta  că  nu  se 
potriveşte  cu  dreptate  jalba  ce  au  dat  prioţii  de  zic  că  au  lăsat 
uni  alţii  atâta  şi  atâta  bani  şi  alte  că  de  aceste  nu  avem  ştire, 
făr  numai  aceasta  ştim  că  au  lăsat  soacra  lui  Vasilie  Gilca  fl 

20,  Hangi  Sloe  o  pravilă  nu  lor  ci  aicea  la  noi,  Făgărăşanul 
îl.  50,  Gligorie  îl.  100.  Prâşcoveanul  galbini  10,  cocoana  gal- 
bini  5.  Noi  aceasta  milă  ştim,  iar  nu  mai  multe.  Dar  noi  avem 
cheltuiţi  numai  la  turnul  ceam  făcut  la  această  sfântă  biserică 
fl.  480  şi  la  curte  ce-am  fost  făcut  de  scânduri  jur  împrejur 
fl.  230  şi  la  casă  fl.  1 15  şi  cuhnie  fl.  40  şi  ei  au  stricat  de  iaste 
acuma  iarăşi  sfânta  biserică  desgrădită  şi  acuma  trebuescu  aţâţa 
bani  ca  să  cheltuim  a  doa  oară  să  îngrădim  sfânta  biserică,  unde 
au  stricatu  iară  ei,  Noi  de  o  parte  cheltuim  totdeuna  de  de- 
regem,  ei  de  altă  parte  strică,  că  noi  nu  sântem  acest  fel  de 
oameni,  ca  să  luvăm  dela  sfintele  biserici,  ci  cât  potem  să  dăm 
şi  să  deregem.  Iarăş  pentru  locurile  sau  moşiile  ce  sănt  a  sfintei 
bisearici,  pentru  aceate  a  noastră  grijă  şi  datorie  iaste  dupăcum 
şi  în  minte  ne  iaste  acuma  strângânduse  şi  aceialalţi  neguţitori 
a  companiei  ce  sânt  răsipiţi  după  neguţetorie,  să  le  punem  la 
o  cale  şi  chiverniseală  pentru  folosul  sfintei  bisearici.  Iar  cât 
pentru  această  de  zic,  când  merge  preotul  nostru  să  slujească 
sfântă  şi  dumnezeiască  liturghie,  face  sfeştanie,  la  aceasta  altă 
nu  răspundem  fâr  numai  după  legea  şi  porunca  bisericei  noa¬ 
stre  prioţii  noştri  cum  ştiu  aşa  fac.  Iarăş  pentru  odăjdii  n’au 
venit  să  ne  spuie  nici  odată  că  nu  au  dar  de  a  fi  venit  din 
ceaie  ce  ne-ar  fi  fost  pin  potinţă  leam  fi  dat,  nu  că  sântem 
datori  făr  numai  din  bună  facere  noastră  le  vom  da.  Iarăşi 
pentru  omenia  ior  cum  zic  că  nu  au  dela  companie,  noi  mai 
multă  omenie  nu  ştim  cum  să  le  facem  că  noi  avem  priotu! 
nostru.  Destul  iaste  când  mergem  cu  vreun  omu  mort,  numai 
căci  cădescu  şi  sfinţia  lor  pă  mortul,  le  dăm  câte  două  du(t)ce 
şi  apoi  şed  Ia  masă  de  mănâncă  şi  beau  cât  le  trebue  pân  să 
inbată  de  fac  şi  gâlceavă,  ales  popa  Gheorghe,  şi  cu  toată  ple¬ 
căciune  rămânem. 

Al  Mării  tale : 

Mai  mic  şi  plecat  Gheorghe  Manolî 
birăul  cinstitei  companii  din  preună 
cu  toată  compania. 

Fiţi  făcătorii  cuvântului...1 

Ca  să  na  vă  amăgiţi  pre  voi  în- 
şi-vă  —  fiţi  făcătorii  cuvântului  şi  nu 
numai  ascultătorii  Iui.  lacob  1,  22 

Iubiţi  creştini  şi  fraţi ! 

«Venim  să  ne  suim  în  muntele  Domnului,  în  casa 
Dumnezeului  nostru,  şi  El  ne  va  învăţa  căile  Lui  şi 
vom  umbla  în  cărările  Lui»,  ca  să  ne  putem  apropia 
odată  de  mult  dorita  desăvârşire.  Vă  chem  în  casa  Dom¬ 
nului  cu  cuvintele  prorocului  Isaia,  fiindcă  sunt  convins, 
că  numai  deacolo,  privind  viaţa  în  ansamblu,  putem  să-i 
dăm  ce  i  lipseşte,  şi  fiindcă  sunt  convins,  că  la  desă¬ 
vârşire  nu  putem  ajunge  decât  prin  cultură  adevărată, 
care  tocmai  fiindcă  e  cultură  şi  încă  adevărată,  izvorând 
din  adâncimile  incomnensurabile  ale  sufletului  unui  neam, 
nu  poate  fi  lipsită  de  duhul  Domnului,  nici  de  cuvântul 
gurii  Lui ;  şi  vă  chem  la  loc  înalt,  pentruca  văzându-ne 
lipsurile,  să  ne  întărim  sufletul  şi  să  ne  îndoim  puterile 
la  muncă  desinteresată,  ca  să  nu  fim  numai  vorbitori, 
nici  numai  ascult^ţori,  ci  făcători  ai  cuvântului. 

Iubiţi  creştini  şi  fraţi !  Cuvântul  cultură,  cine  poate 
spune,  că  nu  sboară  azi  de  pe  buzele  tuturora?  Cine 
poate  spune,  că  nu  apoteozăm  cu  toţii  cultura?  Cine 
poate  susţinea,  că  nu  flămânzim  şi  însetoşăm  după  ea? 
Şi  cu  drept  cuvânt,  pentrucă  adevărata  cultură,  sorbind 
din  duhul  vieţii,  dă  viaţă,  dă  întărire,  agereşte,  înalţă, 
înobilează,  măreşte  încrederea  şi  creditul  unui  popor, 
schimbă  faţa  lui,  faţa  ţării  lui,  —  insuflă  iubire  şi  res¬ 
pect  altor  naţii,  mari  şi  mici  deopotrivă,  adună  dela  ră¬ 
sărit  şi  dela  apus  şi  din  toate  părţile  lumii  admiratori 
şi  imitatori.  Cu  un  cuvânt  adevărata  cultură  ne  spriji- 
neşte  pas  cu  pas  să  ne  împlinim  menirea  de  oameni, 
dată  nouă  de  Domnul  Isus  Hristos  prin  cuvintele:  «Fiţi 
desăvârşiţi  precum  şi  Tatăl  vostru  cel  din  ceruri  desă¬ 
vârşit  este».  Cade-se  dar  să  fie  purtat  pe  buzele  tuturor 


1  Predică  ocazională  rostită  în  catedrala  din  Sibiiu,  în  27  Iuiie  1924. 

mumele  ei,  cuvine -se  să  fie  apoteozată,  şi  cu  dreptate 
este  să  fie  căutată  cu  foame  şi  cu  sete  de  cătră  toţi 
oamenii  şi  de  către  toate  naţiile. 

Dar  întorcând  ochii  în  lumea  largă,  ne  miră,  —  mai 
.ales  la  naţiile  întârziate,  ori  cari  au  rupt  firul  tradiţiei  lor 
culturale,  —  rezultatele  aproape  disparente.  în  proporţie 
eu  sforţările  uriaşe  depuse  în  numele  ei.  Da,  fiindcă 
s’a  uitat  un  lucru  neînsemnat  la  aparenţă  şi  uşor  de 
contrazis,  dar  capital  în  esenţă,  anume  că  adevărata 
cultură  nu  e  salcie  din  care  rupi  o  râmureâ  în  Franţa 
sau  Germania,  ori  altă  parte  şi  sădindu-o  pe  ţărmurul 
Dunării  se  prinde,  aşâ  că  peste  un  an  ai  şi  tu  o  salcie 
la  fel  în  ţara  ta,  ci  e  stejarul  vânjos,  care  creşte  în  silă, 
în  sute,  chiar  mii  de  ani,  din  ghinda  mică,  ascunsă  în 
pământul  şi  regiunea,  care-i  prieşte.  Cultura  este  ceva 
individual  al  naţiei,  isvorând  din  adâncul  sufletului  ei 
şi  crescând  deodată  cu  el,  şi  numai  prin  alianţă  şi  ve¬ 
cinătate  este  a  lumii  întregi;  deşi  există  un  duh.  sunt 
deosebite  daruri  şi  deosebite  roade. 

Şi  atunci  şi  noi  Românii  ne  avem  cultura  noastră 
specifică,  care  creşte  în  tăcere  de  câteva  mii  de  ani,  şi 
pe  care  de  câţiva  zeci  de  ani  am  redus-o  la  rolul  de 
energie  statică,  aşteptând  doar  dragoste,  pricepere  şi 
cunoaştere  adâncă  a  sufletului  românesc  şi  râvnă  neprecu¬ 
peţită,  ca  să  devie  dinamică,  atunci  când  ne  va  ridică  la 
maximul  de  desvoltare  şi  se  va  impune  lumii  neforţat 
ca  adevărată  cultură  şi  ca  a~  noastră.  Căci  e  mare  ca- 
pabilitatea  sufletului  neamului  românesc,  şi  n’are  decât 
să  fie  pusă  la  fapta  corăspunzătoare  firii  sale,  pentruca 
să  se  înscrie  în  istoria  universală  a  vieţii. 

Da,  dar  tocmai  pentru  a  inactiva  această  energie, 
se  cere  să  ne  uităm,  că  sufletul  are  lipsă  de  trezirea 
puterii,  care  aprinde  şi  dă  avânt  şi  care  unifică  vederile 
şi  le  îndreaptă  spre  un  ideal  comun.  Cultura  oricărui 
popor  este,  şi  cu  atât  mai  muTt  a  noastră  trebue  să  fie, 
roada  credinţii.  Religia  l  a  făcut  pe  om  şi  pe  naţii  să 
nu-şi  clădiască  viaţa  pe  nisip,  să  nu  se  lege  de  lumea 
aceasta  trecătoare,  ci  să-şi  înalţe  privirile  în  sus,  să  pri- 

vească  vecinicia  şi  nemărginirea ;  religia  l-a  făcut  să  ver¬ 
sifice,  să  cânte,  să  filozofeze,  să  clădiască,  să  sculpteze 
să  picteze,  să  eternizeze;  ea  a  dat  avânt,  căldură, 
stăruinţă ;  ea  le-a  dat  viaţă,  unificând  sforţările  tuturora 
spre  un  ţel  comun.  Iar  când  religia  a  fost  desconsi¬ 
derată,  cultura  a  ajuns  un  simulacru,  şi  roadele  ei:  dis- 
compunere.  —  Şi  in  sufletul  neamului  nostru  câtă  forţă 
de  credinţă  nu  e,  câtă  poezie  religioasă,  cât  idealism 
creator!  Dar  ne  sărăceşte  importul!  Din  pricina  lui  e 
«foamete,  dar  nu  foamete  de  pane,  ci  foamete  de  cu¬ 
vântul  lui  Dumnezeu»,  şi  propaganda  noastră,  pornită 
din  inimă  curată,  e  prea  fără  rezultat. 

Dacă  ne  am  întoarce  ochii  spre  noi  şi  ne-am  re¬ 
găsi,  şi  dacă  am  pune  urechea  la  inima  noastră,  am 
află  ce-i  trebue  culturii,  ce-i  trebue  propagandei  noastre 
cultura!e  de  azi,  pentruca  să  aibă  putere  de  deşteptare 
şi  roade  de  înălţare.  Duh  îi  trebue,  duh  nou,  duh  cre¬ 
ştin,  foc  care  să  aprindă  inimile  nu  spre  răsboiu,  ci 
spre  idealul  preconizat  de  Domnul  Isus  Hristos,  duhul, 
pe  care  1  caută  poporul  de  jos  şi  pe  care-1  speculează 
sectarii,  duhul,  care  desparte  în  noi  pe  omul  cel  vechiu 
de  cel  nou,  duhul  care  provoacă  gânduri  nouă  şi  de¬ 
şteaptă  puteri  mari  adormite  şi  care  nu  se  linişteşte 
până  când  roada  lui  nu  e  deplină,  duhul  Domnului, 
care  arde  rădăcina  păcatelor,  care  dă  suflet,  viaţă,  în¬ 
viere,  duhul,  care  nu  poate  admite  trufia  şi  neînţele¬ 
gerea  dintre  conducătorii  neamului  şi  propovăduitorii 
culturii,  duhul,  care  nu  se  împacă  cu  prea  marea  iubire 
de  lumea  aceasta,  duhul,  care  nu  poate  suferi  uşurinţa, 
cu  care  prea  des  se  tratează  azi  chestiunile  mari  de 
viaţă;  se  cere  duhul,  care  se  desprinde  din  cuvintele: 
«Aşa  să  lumineze  lumina  voastră  înaintea  oamenilor, 
ca  văzând  ei  faptele  voastre  cele  bune,  să  preamăriască 
pe  Tatăl  vostru  cel  din  ceruri». 

N’avem  decât  să-i  dăm  acest  duh  culturii  noastre 
şi  vom  avea  roadele,  pe  cari  nici  nu  Ie  bănuiam,  şi  pe 
cari  le  admirăm  Ia  alte  naţiuni  mai  norocoase. 

Dar  cine  se  va  sui  în  muntele  Domnului  şi  cine 

va  sta  în  locui  cel  sfânt  al  lui  ?  Cel  nevinovat  cu  mânile 
şi  curat  cu  inima,  celce  nu-şi  pleacă  inima  sa  spre  cele 
deşarte  şi  nu  caută  cele  viclene.  Numai  acela  va  Iuâ 
binecuvântare  dela  Domnul  şi  milostivire  dela  Dumnezeu 
Mântuitorul  său, 1  numai  acela  poate  fi  apostol  al  nea¬ 
mului  acestuia. 

Şi  acum  —  toţi  câţi  pot  veni  ca  apostoli,  fie  din 
oricare  parte  a  ţării  şi  cu  orice  muncă,  dacă  pot  veni 
în  numele  crezului,  că  pentru  noi  cultura  trebue  să  fie 
a  noastră  şi  străbătută  de  duhul  evangheliei  Domnului, 
vin  şi  în  numele  Domnului,  chiar  când  n’ar  spune-o,  şi 
biserica  noastră  în  numele  lui  Dumnezeu  îi  binecuvânta. 

Iar  Tu  Doamne,  Isuse  Hristoase,  care  ai  murit 
pentru  noi,  fă-ne  să  viem  pentru  tine;  trimite-ne  Duhul 
cel  sfânt,  care  să  ne  lumineze  şi  încălzească  pentru 
evanghelia  împărăţiei  tale,  şi  fă,  ca,  întocmai  cum  au 
căzut  zidurile  lerihonului  în  faţa  chivotului  legii,  să  cadă 
prin  noi  şi  prin  toţi  ceice  vor  desăvârşirea  acestui  neam, 
zidurile,  pe  cari  inimi  viclene  vor  să  le  ridice  între  no., 
şi  să  înviem  toţi  şi  tot  neamul  la  o  nouă  viaţă,  cum  a 
înviat  mormanul  de  oase  din  prorocia  lui  Iezechia  la 
auzul  propovoduirii  cuvântului  Tău;  ajută-he  să  nu  mai 
fim  numai  ascultători,  ci  şi  făcători  ai  cuvântului  tău 
care  îndreaptă  la  desăvârşire.  Amin.  Preot.  oh.  Maior. 


MIŞCAREA  LITERARA. 


Der  RQmerbrieî,  von  D.  Karl  Barth  professor  fur  refor 
mierie  Theologie  an  der  Universităt  Gottingen,  Dritter  Abdruck 
der  neuen  Bearbeitung.  1924.  Chr.  Kaisers  Verlag.  Miinchen. 
Pag.  528. 

Nimeni  nu  poate  nega  foioasele  pe  cari  critica  istorică 
le-a  adus  cercetărilor  biblice.  Dar  în  acelaş  timp  trebue  să  re 
cunoaştem,  că  această  critică,  dusă  ad  absurdum,  a  dat  şi  re¬ 
zultate  rele.  Nu  vom  înşira  monstruosităţile  pe  cari  le-au  de¬ 
bitat,  sub  falsa  etichetă  a  unor  rezultate  ale  cercetării  t ştienţifice», 
filosofi  ca  Fenerbach,  Kalthoff  Jennsen,  A.  Drews  şi  alţii.  De 


1  Ps.  23  l,  4,  5. 

astădată  ţinem  să  subliniem  superficialitatea  unei  exegeze  care 
crede  că  «restabilind»  textul  biblic  şi  interpretându  1  in  iumina 
arheologiei  şi  a  celorlalte  accessorii  ale  «historismului»  modern, 
şi-a  făcut  datoria  faţă  de  «Cuvântul  lui  Dumnezeu»  şi  faţă  de 
ceice  vor  să-i  pătrundă  înţelesul  lui  mântuitor 

Căci  exegeza  nouă,  robită  relativismului  istoric  se  opreşte 
de  obiceiu  la  jumătatea  drumului.  Se  mulţumeşte  cu  nişte  re¬ 
zultate  cari  totuşi  nu  sunt  decât  mijloacele  unei  temeinice  interpre 
ţări  care  vrea  să  pătrundă  in  tainele  spirituale  ale  textului,  în 
fondul  lui  permanent. 

Monumentala  operă  a  profesorului  K.  Barth  dela  Gottingen, 
Der  Romerbrief,  constitue  un  protest  energic  împotriva  unei 
astfel  de  exegeze,  care  e  măgulită  dacă  poate  arăta  cetitorului 
«was  da  steht».  El  nu  se  mulţumeşte  cu  luminarea  istorică  a  tex¬ 
tului,  ci  caută  să  pătrundă  în  ezenţa  cugetării  autorului  şi  să 
desprindă  înţelepciunea  eternă  a  scripturilor  sfinte.  Pentru  ei 
Pavel  nu  se  adresează  numai  Romanilor,  ci  umanităţii  Întregi 
din  toate  vremile.  De  aceea  el  nu  întreabă  pe  Pavel  numai  ce 
le- a  spus  Romanilor,  ci  mai  ales  ce  poate  el  spune  lumii  de  azi 
cu  privire  la  marile  proieme  ale  vieţii.  «El  adânceşte  textul  până 
atunci,  până  când  zidul  care  desparte  veacul  prim  al  creştină¬ 
tăţii  de  veacul  al  douăzecilea  devine  transparent,  până  când 
aici  întreaga  conyorbirea  dintre  scriitor  şi  cetitor  se  concentrează 
asupra  problemei  (care  nu  poate  fi  deosebită  acolo  şi  aicil)». 

Adânceşte  textul  până  la  limita  unde  îşi  uită  că  nu  e!  este 
autorul  şi  unde  l-a  înţeles  aşa  de  bine,  «încât  i  se  pare  că  au¬ 
torul  vorbeşte  în  numele  lui,  iar  el  poate  vorbi  în  numele  au¬ 
torului». 

Măiestrul  lui  Barth  e  Calvin.  Autorul  însuşi  o  mărturiseşte, 
cu  mândrie.  Criticii  în  deosebi  Julicher  şi  Kuhi,  văd  în  Barth 
«un  consacrat  duşman  al  criticei  istorice»,  un  exeget  care  se 
mişcă  în  cadrul  coctrinei  despre  inspir  ţia  scripturilor  sfinte. 
E  o  osândă  gratuită,  întrucât  Barth  recunoaşte  absoluta  nece¬ 
sitate  a  criticei  istorice.  Ei  protestează  numai  împotriva  super¬ 
ficialităţii  unei  interpretări  care  se  opreşte  la  jumătatea  drumului,, 
la  adunarea  materialului  exegetic,  lăsând  tâlcuirea  propriu  zisă 
în  grija  lui...  Nibergall  (a  teologiei  practice). 

Opera  pe  care-o  scoate  ia  lumină  e  un  rod  al  strădăniei 
saie  pastorale.  Nevoile  sufleteşti  ale  credincioşilor  săi  din  pa¬ 
rohie  i-au  silit  să  întreprindă  această  lucrare  atât  de  preţioasă. 

Dar  tocmai  această  împrejurare  îi  împrumută  o  deosebită 
valoare,  Publicul  din  Germania  a  şi  înţeles-o.  Dovadă  că  Romer- 
brief-ul  Iui  Barth  a  ajuns,  în  nu  mai  mult  de  cinci  ani,  la  a  patra 
ediţie. 

Atlas  scripturae  Sacrae,  decern  tabulae  geographicae, 
cum  indice  locorum  scripturae  sacrae  vulgatae  editionis,  scrip- 
torum  ecclesiasticorum  et  ethnicorum,  auctore  Dre  Ricutao  de 
Riess  editio  tertia  recognita  et  emendata  Iabore  et  studio  Ludo¬ 
vici  Heidet.  Ed,  Herder  &  Co,  Fretburg  in  Breisgua.  1924.  — 
Preţui  10  mărci  aur. 

Studiul  biblic,  fără  cunoaşterea  intuitivă,  cel  puţin  mijlocită, 
a  locurilor  sfinte,  este  deadreptul  imposibil.  Pentru  cine  .nu 
are  putinţă  să  cerceteze  teatrul  idoriei  sfinte,  cel  mai  efectiv 
mijloc  de  instrucţie  este  harta.  Indispensabilă  este  insă  aceasta 
pentru  oricine.  Atlasul  sfintei  scripturi  de  Riess  e  o  operă  con¬ 
sacrată.  Ea  ni  se  înfăţişează  fn  condiţii  escelente  atât  sub  raportul 
postulatelor  ştientifice  cât  şi  sub  al  execuţiei  tehnice.  Atlasul 
cuprinde  10  hărţi:  1  Eghipetul  de  vremea  patriarhilor;  2.  Arabia 
petraer  şi  Canaanul  de  pe  vremea  întoarcerii  Iudeilor  din  Eghipet 
cu  regiunea  muntelui  Sinai;  3.  Palestina  de  pe  vremea  judecă¬ 
torilor  şi  Regilor;  4.  Canaan,  Siria,  Assiria  şi  Cabilonia;  5  Assiria 
şi  Babilonia,  cu  regiunile  cetăţilor  Nivive  şi  Babilon  ;  6.  Palestina 
de  pe  vremea  lui  Isus  Hristos  şi  a  apostolilor,  cu  regiunea 
Mării  Galiieii;  7.  Siria,  Azia  mică,  Macedonia,  Grecia,  Italia  de 
pe  vremea  Apostolilor;  8.  Ierusalimul  de  pe  vremea  regilor  — 
ierusalimul  de  pe  vremea  întoarcerii  Iudeilor  din  captivitatea 
Hasmoneilor  —  Ierusalimul  de  pe  vremea  împăratului  Vespa- 
sian. —  Aelia  Capitolina  Hadriani  —  Aelia  Capitolina  Constantini 
Magni  —  Ierusalimul  în  veacul  IV— VII  d.  Vr.  Pustnicia  Cetăţii 
sfinie  şi  a  Iordanului  în  veacul  IV — VII  d.  Nr.  9,  Regiunile  din 
jurul  Ierusalimului  şi  al  Vifieemului.  —  Ierusalimul  de  azi;  10  Pa* 
lestina  de  azi,  cu  relieful  ţinutului  dmtre  Marea  mediterană  şt 
muntele  Nebo. 

Un  indice  alfabetic  al  numelor  geografice  din  Biblie,  al¬ 
cătuit  ireproşabil,  uşurează  consultarea  Atlasului.  Numirile  ebraice 
şi  arabe  sânt  transcrise  in  alfabetul  latin.  Lămuririle  se  dau  în 
limba  latină.  Cartea  e  scumpă,  totuşi  accesibilă,  cel  puţin  pentru 
bibliotecile  institutelor  noastre  teologice.  Studenţii  vor  găsi  în 
ea  un  preţios  îndreptar. 


La  Roumanle  Pitoresque  par  N.  lorga  profeseur  â  l’Uni- 
versite  de  Bucarest,  agrăe  ala  Sorbonne,  membre  de  TAcademie 
roumaine;  correspondant  del’Institut.  Gamber  editeur,  Paris  1924. 
Pag.  220.  Preţul  1000  lei. 

Neobosita  râvnă  a  marelui  nostru  dascăl  şi  învăţat  N.  lorga 
a  scos  la  lumină  încă  una  din  operele  menite  să  vestească  lumii 
străine  frumuseţile  fireşti  ale  pământului  românesc  şi  comoara 
sufletească  a  neamului  nostru.  Operă  a  cărei  valoare  literară 
ştienţifică  şi  informativă  n’o  egalează  decât  doar  monumentala 

execuţie  tehnică,  datorită  institutului  «Ramuri»  dela  Craiova,  nu 
este  totuşi  o  carte  scrisă  pentru  propagandă.  O  spune  Însuşi 
autorul  în  pedoslovia  sa  fără  titlu.  Ea  este,  «si  on  veut  une 
description  du  pitoresque  de  la  Roumanie,  de  la  Romuanie  entiâre» 
—  deci :  un  album,  o  călăuză,  o  descriere  a  pitorescului  României  — 
şi  anume  pe  văi,  după  datina  veche,  fără  despărţirea  tării  în 
regiuni...  cu  nume  fabricate  de  strâni  sau  estinse  arbitrar: 
Bucovina,  Transilvania,  Basarabia». 

Cine  vrea  se  scoată  din  această  expunere  şi  un  argument 
pentru  unitatea  noastră  etnografică  şi  pentru  drepturile  istorice 
de  a  stăpâni  aceste  «văi»  unite  într’o  singură  ţară  —  o  poate 
face,  cu  tot  dreptul.  Argumentul  însă  nu  este  căutat.  El  se 
desprinde  din  realitatea  lucrurilor  în  chip  firesc,  aşa  cum  se 
desprind  toate  adevărurile  mari. 

Pentru  cetitorul  care  a  răsfoit  pitoreştile  descrieri  din  vo¬ 
lumele:  «Neamul  românesc  în  Ardeal  şi  Ţara  ungurească», 
«Neamul  românesc  în  Bucovina»,  «Neamul  românesc  în  Basa¬ 
rabia»,  «Sate  şi  preoţi»,  «Drumuri  şi  oraşe»  —  ale  dlui  lorga  — 
«La  Roumanie  pitoresque»  nu  este  o  revelaţie.  Pretutindeni 
aceleaşi  descrieri  minunate,  cari  vădesc  pe  poetul  căruia  minu¬ 
ţioasele  cercetări  istorice  n’au  fost  în  stare  să  i  atenueze  măcar 
sensibilitatea  faţă  de  frumuseţile  firii  şi  ale  artei;  aceeaş  bogăţie 
de  informaţii  asupra  trecutului  neamului  românesc  şi  al  popoa¬ 
relor  aşezate  pe  pământul  ţării  noastre,  cari  vădesc  pe  istoricul 
erudit;  aceleaşi  exacte  amănunte  geografice,  cari  vădesc  pe 
marele  Român  care-şi  cunoaşte  ţara  «de  visu»,  pentrucă  iubindu-o 
a  cutreierat-o  de  atâteaori  dealungul  şi  dealatul  ei,  şi  in  sfârşit 
acelaş  spirit  de  observaţie  şi  acelaş  stil  de-o  plasticitate  picturală 
care  face  dovada  literatului  consacrat. 

Dar  cartea,  fiind  un  «Album»  mai  cuprinde  ceva:  o  în¬ 
treagă  galerie  de  tablouri  —  peisagii,  biserici,  mănăstiri,  clădiri 
monumentale,  portrete  —  cari  işi  răsfaţă  frumseţea  pe  ludul, 
ca  de  marmoră  albă,  al  hârtiei. 

Cartea  este  o  nepreţuită  podoabă  şi  pe  masa  celuice  şi-o 
poate  cumpăra. 

* 

Simboluri  liturgice  de  Dr.  B.  /.  Felea.  Tip.  diecezei  ort. 
rom.  Arad.  1924.  Pag.  76.  Preţul  20  lei. 

Cultul  nostru  divin  e  de  o  măreţie  extraordinară,  de  o 
splendoare  şi  bogăţie  fără  seamăn.  In  forma  lui  e  de  o  struc¬ 
tură  arhitectonică;  în  fondul  iui  —  de  un  profund  misticism. 

Antichitatea  creştină  a  trăit  o  viaţă  profund  religioasă. 
Aceasta  viaţă  s’a  permanentizat  în  cultul  divin,  care  arată  cea 
mai  intimă  comunicare  a  credinciosului  cu  divinitatea.  Credin¬ 
ciosul,  ca  şi  poetul,  vorbeşte  prin  simboluri.  Pentru  a-i  înţelege 
graiul,  trebue  să  pătrunzi  în  semnificaţia  simbolurilor  sale.  Această 

înţelegere  te  duce  în  lumea  celor  care  nu  cuvântă  şi  îţi  face 
cu  putinţă  participarea  activă  la  slujbele  Dumnezeeşti,  cari  sânt 
cele  mai  puternice  mijloace  de  mântuire  sufletească  şi  de  ma¬ 
nifestare  a  solidarităţii  religioase. 

Părintele  Dr.  L  Felea  a  adus  un  preţios  serviciu  bisericii 
noastre  prin  tălcuirea  celor  două  liturghii:  a  lui  Vasile  cel  Mare 
şi  a  lui  loan  gură  de  Aur.  Folosul  sufletesc  cu  care  se  va  ispiti 
cartea  părintelui  Felea  e  cu  atât  mai  mare,  cu  cât  această  carte 
e  scrisă  cu  priceperea  unui  teolog  şi  cu  entuziasmul  unui  cre¬ 
dincios.  Cu  anumite  completări,  ea  ar  putea  îndeplini  şi  rolul 
unui  manual  de  şcoală  secundară  Un  bun  îndreptar  însă  este 
ea  chiar  şi  în  actuala  ei  formă,  pentru  oricine  îşi  va  lua  osteneala 

s’o  citească.  N.  Colan. 

* 

Cântările  Hturgiei  sf.  loan  gură  de  aur  pentru  cor  mixt 
de  d  na  toana  N.  Qhita  Comăneşti  revăzute  de  D.  D.  Kiriac. 
Preţul  40  lei.  Se  vinde  în  folosul  orfanilor  de  răsboiu  din  Târgu- 
Ocna. 

Lucrarea  aceasta  a  dnei  Ghica-Comăneşti  este  o  com¬ 
poziţie  muzicală  de  valoare.  Singuraticele  piese  —  abstrăgând 
ceva  cam  prea  multele  recitative  —  au  melodii  plăcute  însoţite 
de  armonii  uşoare  şi  corecte.  Cu  toată  varietatea  ritmică  a  pie¬ 
selor  mai  lungi  învăţarea  lor  este  uşoară  şi  pentru  corurile  bi¬ 
sericeşti  cu  cântăreţi  mai  puţin  rutinaţi.  Ici  colea  se  uzează  în 
vocile  extreme,  anume  în  sopran  de  sunete  ce  trec  peste  limita 
de  sus  obişnuită ;  prin  aceasta  executarea  de  vine  mai  dificilă.  Micile 
greşeli  de  tipar  sau  de  prozodie  ce  se  întâlnesc  pe  ici  pe  colo 
pot  fi  în  parte  îndreptate  de  cătră  dirigentul  corului  cu  ocazia 
studierii.  Singură  piesa  «Pe  tine  te  lăudăm»  pentru  solo  de  soDran 
şi  4  voci  femeieşti  dela  pagina  28  poate  produce  oarecare  confuzie 
la  unii  dirigenţi  de  coruri  în  urma  faptului  că  la  vocea  a  4-a 
s’a  aplicat  din  trecere  cu  vederea  cheia  basului  în  loc  de  a 
violinii  care  trebuie.  Deasemeni  e  de  dorit  ca  ia  o  eventuală 
noua  ediţie  să  se  întrebuinţeze  ortografic  acum  în  uz  stabilită 
de  Academia  română  (în  loc  de  «P/e  Tatăl»,  «Patine  te  lăudăm* 
etc,  să  se  scrie  pe,  apoi  nu  tisus  ci  l sus  şi  a.)  de  oarece  limba 
bisericească  este  necesar  să  fie  întru  toate  corectă  şi  conformă 
cu  cea  învăţată  în  şcoale,  adecă  cea  literară,  şi  întru  cât  e  po¬ 
sibil,  accentul  metric  muzical  să  fie  adus  in  consonanţă  cu  cel 
prozodic. 

Recomand  cu  toată  plăcerea  lucrarea  d  nei  Ghica  Comăneşti 
pentru  uzul  corurilor  mixte  ale  bisericilor  noastre. 


TImoteî  Popovicî, 

profesor  de  muzică  la  Şcoala  normală  Andrem  Şaguna 
şi  direct,  corului  mitropoliei  ort  rom.  din  Sibiiu. 

CRONICA  BISERICEASCĂ-CULTURALÂ. 

Congresul  naţional-biserlcesc. 

In  ziua  de  14  Octomvrie  a.  c.  s’a  deschis  la  Sibiu  con¬ 
gresul  mitropoliei  ortodoxe  din  Ardeal.  Serviciul  divin  a  fost 
săvârşit  cu  mare  asistenţă  de  1.  P,  S.  Mitropolit  Nicolae.  La 
acest  serviciu  au  participat  şi  ziariştii  cehoslovaci,  cari  ne-au  vi¬ 
zitat  de  curând  ţara  şi  cari,  întâmplător,  erau  oaspeţii  Sibiului. 

Desbaterile  congresului  au  durat  cinci  zile.  Din  mulţimea 
marilor  probleme  cari  au  format  obiectul  desbaterilor,  le  amintim 
pe  următoarele  : 

Fundaţia  Oozsdu.  Averile  acestei  fundaţii  a  căror  valoare 
se  ridică  la  considerabila  su  nă  de  peste  150  milioane  de  Lei, 
se  găsesc  în  Budapesta.  Mitropolia  noastră  va  ajunge  în  cu¬ 
rând  în  posesiunea  acestor  averi,  de  cari  se  vor  împărtăşi,  fi¬ 
reşte,  proporţional  şi  Românii  rămaşi  sub  stăpânire  sârbă,  un¬ 
gurească  şi  cehoslovacă. 

Chestiunea  se  va  rezolvi  pe  cale  diplomatică.  După  lichi¬ 
dare,  fundaţia  va  fi  întrebuinţată  pentru  zidirea  de  căminuri 
studenţeşti  in  centrele  noastre  universitare. 

Tot  pe  cale  diplomatică  se  va  împărţi  între  Români  şi 
Sârbi  şi  fundaţia  Trandafir  întemeiată  cu  acelaş  scop  cultural. 

Preoţii,  cărora  vitregia  vremilor  trecute  nu  le-a  îngăduit 
o  pregătire  completă,  vor  putea  face  de  aci  înainte  examene  de 
promovare.  La  acestea  se  va  lua  în  considerare,  pe  lângă  pre¬ 
gătirea  teoretică,  şi  meritele  câştigate  pe  teren  pastoral.  Căci 
candidaţii  nu  pot  fi  admişi  ia  examen  decât  după  o  activitate 
pastorală  de  cel  puţin  5  ani. 

Congresul  reprobă  cu  ultima  energie  amestecul  autorită¬ 
ţilor  politice  şi  administrative  în  alegerile  sinodale  din  dieceza 
Aradului  şi  invită  Consistorul  mitropolitan  să  intervină  de  ur¬ 
genţă  la  organele  statului  ca  să  se  aplice  sancţiuni  severe  celor 
vinovaţi  şi  să  se  evite  pe  viitor  orice  ingerinţe,  cari  ating  au¬ 
tonomia  Bisericii  noastre. 

Credincioşii  noştri  din  Iugoslavia  vor  rămânea  şi  pe  mai 
departe  în  dependenţă  de  mitropolia  noastră;  Sârbii  ortodocşi 
din  Banatul  românesc  vor  rămânea  în  schimb  în  dependenţă 
de  biserica  sârbească.  Problema  se  va  putea  soluţiona  pe  baza 
unei  amicale  reciprocităţi  între  cele  două  state. 

Oricare  ar  fi  soarta  şcoalelor  confesionale ,  edificiile  ace¬ 
stora  vor  rămânea  proprietatea  Bisericii.  In  caz  de  nevoie  vor 
fi  transformate  în  case  culturale  şi  case  parohiale. 

Pentru  o  cât  mai  solidă  catehizare  a  tinerimii  noastre  Con- 
sistorul  mitropolitan  este  autorizat  să  întocmească  un  nou  şi 
temeinic  plan  de  învăţământ  religios  pentru  toate  categoriile 
de  şcoale. 

Acelaş  Consistor  va  interveni  la  Ministerul  Cultelor  în  fa¬ 
vorul  unei  mai  echitabile  salarizări  a  clerului  nostru.  Avându-se 
în  vedere  în  special  pregătirea  acestuia  şi  greutăţile  familiare. 
In  princioiu  congresul  pretinde  ca  preoţimea  noastră  să  fie  re¬ 
tribuită  la  fei  cu  corpul  didactic,  cu  aceeaş  pregătire. 

Congresul  ia  atitudine  energică  împotriva  ideii  de  a  se 
încheia  un  concordat  cu  Vaticanul,  pentrucă  acest  act  politic 
lezează  suveranitatea  şi  interesele  Bisericii  ortodoxe  şi  ale  sta¬ 
tului  român. 

Congresul  ia  act  de  laudabila  activitate  culturală-religioasă 
desfăşurată  de  Asociaţia  clerului  «Andreiu  Şaguna»  şi  invită 
consistoarele  eparhiale  săi  dea  cel  mai  efectiv  sprijin  moral  şi 
material  pentru  cât  mai  desăvârşitei  inactivare  în  întreg  cu¬ 
prinsul  mitropoliei. 

Chestiunea  unificării  bisericeşti  va  fi  soluţionată  într’o  nouă 
sesiune  congresuală,  când  congresul  va  fi  în  posesiunea  pro¬ 
iectului  de  constituţie  bisericească,  pregătit  de  Ministerul 
Cultelor. 

Congresul  a  decis  modificarea  Art.  144  şi  145  din  Statutul 
Organic.  Pentru  viitor  fiecare  eparhie  îşi  va  alege  pentru  con¬ 
gresul  naţional-bisericesc  cinci  deputaţi  din  cler  şi  zece  dintre 
mireni.  Congresul  chemat  să  aleagă  pe  mitropolit  se  va  spori 
cu  60  de  deputaţi,  având  în  total  150  de  membri. 

Problema  împărţirii  averilor  comune  între  arhidiecezâ  şi 
dieceza  Clujului  pe  de  o  parte  şi  înire  dieceza  Aradului  şi  a 
Orăzii-mari  pe  de  altă  parte,  s’a  dat  în  grija  câte  unei  comisii 
alcătuită  din  membri  cari  nu  aparţin  eparhiilor  interesate.  Aceste 
comisii  vor  face  propuneri  congresului  viitor,  care  va  decide 
în  ultima  instanţă. 

Afară  de  aceste  chestiuni  s’au  mai  desbâtut  şi  soluţionat 
o  mulţime  de  alte  probleme  fn  legătură  cu  o  cât  mai  înţe¬ 
leaptă  îndrumare  a  vieţii  noastre  bisericeşti. 

Amintim  dintre  ele  numai  una,  de  o  covârşitoare  impor¬ 
tanţă  internaţională  creştină.  £  vorba  de  înfrăţirea  popoarelor 
.prin  biserici.  Biserica  noastră  încă  ar  putea  şi  trebue  să  ş>  dea 
contribuţia  sa  la  promovarea  acestei  opere  de  înfrăţire  univer¬ 
sală.  Unui  dintre  mijloacele  de  realizare  ar  fi  schimbul  de  stu¬ 
denţi  între  statele  ortodoxe  Grecia,  Iugoslavia,  Bulgaria  şi  Ce¬ 
hoslovacia,  în  care  ortodoxia  câştigă  teren  tot  mai  mult.  Noi 
am  trimite  tineri  de- ai  noştri  în  ţările  indicate  şi  am  primi  în 

schimb,  în  facultăţile  şi  academiile  noastre  teologice  tineri 
străini.  Printr’o  reciprocă  cunoaştere  şi  înfrăţire  culturală  s’ar 
săvârşi  o  operă  de  cea  mai  creştinească  utilitate.  Propunerea 
făcută  de  pâr.  prof.  I.  Lupaş  e  primită  de  congres  cu  una¬ 
nimă  aprobare. 

Simpla  indicare  sumară  a  problemelor  desbătute  este  su¬ 
ficientă  pentru  a  arăta  importanţa  acestei  sesiuni  a  parlamen¬ 
tului  nostru  bisericesc. 

* 

Conferenţa  dela  Sinaia.  In  zilele  de  22  şi  23  Sept.  a.  c. 
s’a  ţinut  la  Sinaia,  sub  prezidiul  I.  P.  C.  Arhim.  I.  Scriban,  con¬ 
ferenţa  religioasă  organizată  de  secţia  răsăriteană  a  Alianţei  pentru 
înfrăţirea  popoarelor  prin  biserici.  Au  participat  reprezentanţii 
tuturor  ţărilor  ortodoxe,  afară  de  Rusia.  Comitetul  central  al 
«Alianţei»  încă  şi-a  trimis  delegaţi. 

Dintre  chestiunile  discutate  în  conferenţă,  cea  mai  impor¬ 
tantă  a  fost  problema  minorităţilor  religioase,  din  statele  bal¬ 
canice  pentru  care  s’a  cerut  un  tratament  egal  cu  cel  al  majo¬ 
rităţilor.  Discuţia  a  stărnil-o  păr.  prof.  Lupaş  care  în  numele 
delegaţiei  române  a  făcut  următoarea  propunere: 

In  strânsă  legătură  cu  chestiunea  minorităţilor  ortodoxe 
din  statele  balcanice,  —  chestiune  discutată  în  şedinţa  de  ieri, 
—  vă  rog  să-mi  permiteţi,  ca  in  sensul  decisiunilor  luate  în  con¬ 
ferenţa  dela  Novisad  la  5  Iulie  1923,  să  vă  atrag  atenţiunea  bi¬ 
nevoitoare  asupra  minorităţilor  ortodoxe  române  din  Iugoslavia, 
Bulgaria,  Grecia  şi  Albania. 

Este  pentru  noi  o  datorie  elementară  să  nu  dăm  uitării 
pe  fraţii  noştri  de  un  sânge  şi  de  o  credinţă.  Deaceea,  am  fost 
obligaţi  a  ridica  cuvântul  şi  în  această  conferenţă  formulând 
cererea  atât  de  firească  şi  justă,  ca  fraţii  noştri  români  din  Iu¬ 
goslavia,  —  atât  cei  din  părţile  sudice  aie  Bănatului,  cât  si  cei 
din  valea  Timocului  şi  din  Macedonia,  —  precum  şi  cei  din 
Bulgaria,  din  Grecia  şi  Albania,  să  fie  împărtăşiţi  în  toate  che¬ 
stiunile  lor  religioase,  culturale  şi  economice  de  acelaş  trata 
ment,  de  care  se  bucură  sârbii,  bulgarii  grecii  şi  albanezii  în 
cuprinsul  patriei  noastre  române. 

Rugăm  deci  pe  onoraţii  noştri  colegi,  membri  ai  delegaţiei 
iugoslave,  bulgare  greceşti  şi  albaneze,  să  nu  întârzie  a-şi  afirma 
prin  fapte  puternica  lor  influenţă  asupra  factorilor  politici  şi 
bisericeşti-culturali  din  ţările  respective  ca  această  problemă  de¬ 
licată  să  poată  primi  pretudindeni  o  deslegare  echitabilă  in  spi¬ 
ritul  dragostei  creştine  şi  pe  temeiul  principiului  de  reciprocitate. 

Apoi  în  sensul  punctului  3  din  rezoluţiunile  dela  Novisad, 
care  prevede  ca  consiliile  naţionale  ale  alianţei  noastre  «să  cu¬ 
prindă  reprezentanţi  ai  tuturor  minorităţilor  principali  din  ţară»,. 

—  dispoziţie  pe  care  consiliul  naţional  român  o  îndeplineşte, 
fiind  compus  din  9  reprezentanţi  ai  covârşitoarei  majorităţi  or¬ 
todoxe  şi  din  6  reprezentanţi  ai  diferitelor  minorităţi,. —  propun 
ca  în  consiliu)  naţional  iugoslav,  bulgar,  elen  şi  albanez  să  fie 
cooptaţi  şi  reprezentanţi  ai  minorităţilor  ortodoxe  române  din 
Iugoslavia,  Bulgaria  şi  Grecia, 

Prin  încuviinţarea  şi  înfăptuirea  acestei  propuneri  se  va 
da  dovadă  clară,  că  rezoluţiunile  foarte  importante  de!a  Novisad 
n’au  fost  luate  numai  cu  gândul  ca  ele  să  rămână  literă  moartă, 
ci  cu  intenţia  serioasă  de  a  ie  traduce  cât  mai  curând  în  fapte, 
potrivit  spiritului  creştinesc  din  care  au  emanat  şi  cuvântului 
scripturii  care  ne  spune  că  «litera  omoară,  ear  duhul  dă  viaţă». 

Ziua  a  doua  a  conferenţei  a  fost  consacrată  chestiunii  de 
reorganizare  a  Bisericii  răsăritene  prin  înfiinţarea  unui  organ 
central,  pentru  a  se  face  cu  putinţă  o  mai  strânsă  şi  mai  efec¬ 
tivă  colaborare  între  singuraticele  biserici  autocefale.  Fireşte  nu 
este  vorba  de  înlocuirea  organizaţiei  soborniceşti  printr’un  ab¬ 
solutism  papist,  ci  de  reînvierea  sinoadelor  ecumenice  pentru 
o  cât  mai  unitară  şi  mai  solidă  îndrumare  a  întregei  biserici 
răsăritene. 

♦ 

Patriarhul  Dâmîan  al  Ierusalimului  ia  noi.  I.  P.  Sfinţia  Sa 
Damian,  patriarhul  Ierusalimului  ne  a  cercetat  ţara  în  luna  Sep¬ 
temvrie  petrecând  la  noi  câteva  zile.  Vizita  are  o  deosebită 
importanţă  bisericească.  Ea  însemnează  reluarea  unor  mai 
strânse  legături  cu  păzitorul  sfântului  mormânt  din  Ierusalim. 
Voevozii  noştri  au  fost  veacuri  dearândul  ocrotitorii  locurilor 
sfinte.  Reluarea  acestei  tradiţii  este  pentru  România  o  chestiune 
de  demnitate  creştinească.  Ea  va  aduce,  fireşte,  şi  creşterea 
prestigiului  politic  şi  cultural  al  ortodoxiei  româneşti.  Dar  nu 
trebue  pusă  în  funcţie  numai  de  acesta.  Samarineanul  milostiv 
n’a  întrebat  pe  omul  căzut  între  tălhsri,  de  ce  naţie  i,  nici  n’a 
făcut  prea  multe  calcule  de  rentabilitate  a  faptei  sale. 

Ori  un  stat  nu  poate  face  jertfa  Samanneanului? 

La  plecarea  sa,  patriarhul  Damian  a  adresat  poporului 
Român  următoarele  cuvinte  de  binecuventare: 

«Evlaviosule  şi  de  Dumnezeu  slăvite  popor  români 

Pe  neaşteptate,  mai  mult  de  zece  zile-,  am  fost  ospătat  în 
de  Dumnezeu  binecuvântata  Ta  ţară  Dragostea,  cu  care  în 
aceste  fericite  zile,  am  fost  înconjurat  de  câtră  marii  demnitari 
ai  bisericii  şi  ai  Ţării  şi  în  general  evlavia  şi  dragostea  voastră 
a  tuturor,  a  fost  o  mare  mângâiere  pentru  mult  truditul  meu 
suflet,  care  se  luptă  din  greu  pentru  menţinerea  sfintei  credinţe 
ortodoxe,  scumpă  nouă  tuturor,  lângă  dătătorul  de  viaţă  Mor¬ 
mânt  al  Domnului,  din  care  a  ţâşnit  izvorul  mântuirii  noastre. 

Această  fericită  întâmplare  a  întărit  mult  credinţa  pe  care 
o  aveam  că  voi  întru  nimic  nu  sunteţi  mai  pe  jos  de  glorioşii 
voştri  strămoşi,  cari  în  curs  de  veacuri  au  fost  stâlp  de  întărire 
neclătit  pentru  salvarea  sfintei  credinţe  ortodoxe  în  tot  orientul 
creştin  în  general  şi  în  deosebi  lângă  Mormântul  Domnului. 

Cu  nădejdea  în  Dumnezeu  şi  în  zile  mai  bune  pentru 
binecuvântata  voastră  Ţară  şi  pentru  noi,  cu  inima  şi  sufletul 
pline  de  mângăere  acum  şi  în  toate  zilele  pe  care  Dumnezeu 
ni  le  va  dărui  lângă  Mormântul  Domnului,  voi  înălţa  călduroase 
rugăciuni  către  cel  a  tot  puternic  ca  să  adumbrească  cu  milă 
şi  îndurări  pe  evlaviosul  popor  român  şi  să-l  păzească  pe  el 
în  pace,  prosperitate,  fericire  şi  slavă  acum  şi  în  vecii  vecilor 
Amin». 

* 

Mausoleul  dela  Mărâşeşti.  In  cea  dintâi  Duminecă  a  luneî 
Gctomvrie  s’a  sfinţit  cu  mare  alaiu  mausoleul  ridicat  în  cinstea 
eroilor  căzuţi  în  răsboiul  desrobirii  noastre  naţionale.  Grandioasa 
operă  a  fost  dusă  la  îndeplinire  cu  truda  şi  jertfa  Societăţii  or 
todoxe  a  femeilor  române,  în  frunte  cu  harnica  dna  Alexan¬ 
drina  Cantacuzino. 

Ne  am  fi  aşteptat  ca  măcar  la  sfinţirea  acestui  sfânt  lăcaş, 
care  simbolizează  recunoştinţa  neamului  faţă  de  eroii  cari  şi-au 
jertfit  viaţa  pentru  a  ne  zidi  «casă  nouă»,  să  amuţească  patimile. 

Cârmuirea  politică  însă,  care  s’a  distins  printr’o  foarte  puţin 
măgulitoare  absenţă  dela  această  solemnitate,  ne-a  dat  prilejul 
unei  3mare  desiluzii. 

Domnilor  v-aţi  uitat  că  obrazul  morţilor  e  mai  sensibil 
decât  al  celor  vii?  — Săracu  Ştefan  Vodă,  unde-i,  să-i  vază! 

* 

Eliberarea  lui  Gh.  Bariţiu.  Marele  advocat  al  neamului 
său,  Gh.  Bariţiu,  a  fost  scos  în  sfârşit  de  după  smeritele  zăbrele, 
care  imprejmuesc  grădina  internatului  de  fete  a  «Astrei». 

Acolo-!  aşezase  tirania  stăpânitoarelor  de  ieri,  ca  un  simbol 
al  robiei  noastre. 

In  ziua  de  5  Octomvrie  Bariţiu  a  fost  eliberat  şi  aşezat 
în  frumosul  parc  din  faţa  palatului  «Asociaţiei». 

De  pe  soclul  său  de  peatră,  tare  ca  sufletul  celui  eternizat 
în  bronzul  strălucitor,  Gheorge  Bariţiu  va  arătă  cu  dreapta  sa 
generaţiilor  viitoare,  în  spre  izvorul  mântuirii :  spre  izvorul  culturii. 

Prezenţa  lui  în  parc  va  fi  un  memento  şi  pentru  stăpânii 
de  ieri.  Ea  le  va  spune  tuturora  că  noi  sântem  aici  şi  vom  ră¬ 
mânea.  Neculce. 

NOTE  ŞI  INFORMAŢII. 

In  protopopiatele  Cetăţii  de  peatră  şi  Lăpuş  (eparhia  Clu¬ 
jului)  au  luat  fiinţă  aşanumitele  sfaturi  ale  păcii,  chemate  să  tm- 
păciuiască  pe  (nvrăjbiţii  din  parohii.  Celce  a  dus  la  realizare 
această  minunată  instituţie  creştinească,  este  păr.  protopop  Z. 
Man,  care  se  dovedeşte  încă  odată  un  harnic  şi  iscusit  pă¬ 
stor  al  turmei  sale. 

Numărul  39  al  «Renaşterii»  din  Cluj  ne  aduce  şi  un  re¬ 
gulament  al  «Sfatului  păcii».  Ar  fi  de  dorit  ca  aşezământul  să 
se  generalizeze  cât  mai  mult  şi  cât  mai  în  grabă.  In  scopul 
acesta  Comitetul  Asociaţiei  clerului  <A.  Şaguna»  va  alcătui  un 
Regulament-tip,  pe  care-!  vom  pub'ica  Intr’un  viitor  număr  al 
revistei  noastre. 

* 

Consistoru!  nostru  arhidiecezan  a  luat  toate  măsurile  ne¬ 
cesare  în  legătură  cu  organizarea  unui  curs  pastoral  pentru  o 
parte  din  preoţimea  noastră.  Cursul  la  care  vor  participa  vr’o 
40—50  de  preoţi  se  va  deschide  în  17  Noemvrie  a.  c.  şi  va 
dura  o  lună  de  zile.  Dintre  conferenţiari  amintim  pe  I.  P.  S. 
mitropolit  Nicolae,  P.  S.  Vartolomei  al  Râmnicului,  păr.  Arhim. 
1.  Scriban  şi  profesorii  Academiei  teol.  Andreiene.  Obiectul 
cursurilor  îl  vor  forma  probleme  din  domeniul  pastoralei  teo¬ 
retice  şi  practice. 

E  inutil  să  mai  arătăm  utilitatea  acestor  cursuri. 

* 

Trecerea  la  ortodoxie  a  parohiilor  unite  Cib  şi  Poiana 
din  protopopiatul  Geoagiului  a  avut  darul  să  stârnească  tulbu¬ 
rarea  tuturor  «Sioanelor»  unite.  Cu  toate  că  credincioşii  din 
parohiile  amintite  au  îndeplinit,  din  liberă  voinţă,  toate  dispo¬ 
ziţiile  legii  ungureşti  — •  oricât  de  idioată  ar  fi  aceasta  în  unele 
măsuri  ale  ei  — ■  Sinedriul  neocatolic  deta  Lugoj,  în  frunte  cu 
P.  S.  Nicolescu,  a  ţinut  să  iasă  la  faţa  locului  pentru  a  sparge 
uşa  bisericii  cu  săcurea,  pentru  a  afurisi  pe  credincioşii  re¬ 
veniţi  la  biserica  mamă  şi  pentru  a  cere  ministerului...  anchetă. 

Această  vizită  prea  puţin  canonică  a  avut  tristul  epilog, 
<că  P.  S,  Lugojului  cu  întreaga  lui  suită  a  fost  huiduit  de  foştii 

săi  «credincioşi».  Cât  despre  inutila  ancheta,  ea  a  dovedit  că 
toate  «barbariile»,  «abuzurile»,  «vandalismele»  şi  «scandalurile 
europene»  pe  care  organele  Blajului  nu  s’au  sfiit  să  le  atribue 
bisericii  noastre,  sânt  simple  invenţii  ale  unor  suflete  prinse  în 
ghiarâle  desnădejdii. 

Situaţia  e  limpede  pentru  toată  lumea.  Redactorii  «Sio- 
nului»  îşi  muşcă  unghile,  iar  «Unirea»  a  trecut  chestia  la  ru¬ 
brica  «Telefonului»  său,  unde  se  publică  comunicatele  «retra¬ 
gerilor  strategice», 

* 

Dintr’o  cronică  a  conferinţelor  preoţeşti  din  eparhia  Hu¬ 
şilor,  publicată  în  «Buletinul»  numitei  eparhii,  aflăm  că  la  Chi- 
şinău  va  ieşi  în  curând  traducerea  românească  a  unei  valo¬ 
roase  lucrări  asupra  sectelor  şi  combaterii  lor,  datorită  renumi¬ 
tului  teolog  rus  Kalnev, 

* 

I.  P.  Sf.  Dr.  Vladimir  de  Repta,  arhiepiscop  şi  mitropolit 
al  Bucovinei  din  cauza  vârstei  înaintate  şi  a  boalei  de  care  su¬ 
feră  şi-a  înaintat  M.  Sale  Regelui  cererea  de  retragere  din  înalta 
sa  demnitate. 

In  interesul  bisericii  din  Bucovina,  care  are  nevoie  de  o 
păstorire  activă  şi  continuă,  M.  Sa  Regele  a  binevoit  a  aproba 
retragerea  I.  P.  S.  Mitropolit  Dr.  Vladimir  de  Repta,  acordân- 
du-i,  pentru  restul  vieţii  toate  retribuţiile  şi  beneficiile  ce  le  are 
In  prezent. 

Sf.  sinod  prin  preşedintele  său  I.  P.  S.  mitropolit  primat 
a  luat  act  de  această  retragere  .şi  a  declarat  vacant  scaunul  de 
arhiepiscop  şi  mitropolit  al  Bucovinii. 

* 

Marele  colegiu,  întrunit  în  ziua  de  7  Nov.  a.  c.  a  ales  pe 
P.  S.  episcop  Nectarie  Cotlarciuc  al  Cetăţii  Albe,  de  mitro¬ 
polit  al  Bucovinei. 

Un  amănunt  semnificativ:  La  scrutiniu  s’a  constatat  că  unii 
dintre  domnit  deputaţi  şi-au  dat  votul  pentru  dnii  Ion,  Vintilă, 
Dinu  Brătianu,  Dr.  Lupu  ş.  a.  mireni.  Faptul  —  deşi  cât  se 
poate  de  tragic  —  a  stârnit  mare  ilaritate  în  sinul  marelui  co¬ 
legiu...  lată  tristul  rezultat  al  unui  sistem  de  alegeri  care  în- 

-găduie  guvernului  (deci  unui  partid)  să-şi  aibă  totdeauna  ine¬ 
vitabilul  său  candidat,  şi  care  determină  a  prior)  succesul  acestuia. 

Biserica?  Să  fie  sănătoasă!  Partidul  să  trăiască I 

N’am  dori  ca  acestor  dureroase  constatări  să  Ii  se  dea  o 
interpetare  cu  ascuţiş  personal.  Pentru  noul  ales  n’avem  decât 
cele  mai  sincere  urări  de  bine.  Pe  noi  ne  interesează  sistemul 
de  alegere,  nenorocit  şi  viciat  din  născare. 

Dăunăzi,  un  ierarh  al  bisericii  noastre  din  vechiul  regat 
se  alegea  cu  concursul  efectiv  al  unui  deputat  catolic,  «care  se 
simţiâ  ortodox».  Astăzi,  alţi  deputaţi  propun  pentru  scaunul  de 
Mitropolit  al  Bucovinei  pe  dnii  Ion,  Vintilă,  Dinu  Brătianu,  Dr. 
Lupu...  Iar  Marele  Colegiu  Işi  petrece. 

Inc'odată:  Săracă  Biserică! 

* 

«Luminătorul»  din  Chişinău  tşi  ridică  glasul  pentru  a  nu 
ştiu  câta  oară  împotriva  nedreptăţii  ce  li  se  face  fraţilor  noştri 
basarabeni,  cari  de  atâta  vreme  cer  înfiinţarea  unei  academii 
teologice  în  capitala  Basarabiei,  fără  ca  cineva  să  le  dea  vre-o 
ascultare  ori  să  le  sprijinească  măcar  justa  lor  cerere. 

Noi  care  am  accentuat  în  toată  vremea  inexorabila  nece¬ 
sitate  a  unui  cler  luminat,  aşâ  cum  ni-1  cer  zilele  noastre,  nu 
putem  decât  să  ne  mirăm  de  indolenţa  cu  care  se  tratează  de 
cătră  cei  chemaţi  o  problemă  de  o  aşâ  de  covârşitoare  impor¬ 
tanţă  culturală. 

Căci  dacă  peste  tot  se  simte  undeva  nevoia  unui  cler  lu¬ 
minat,  acesta  se  simte  mai  ales  în  provincia  noastră  iubită,  pe 
care  absolutismul  alb  al  vecinilor  noştri  dela  răsărit  au  ţinut-o 
mai  bine  de-un  veac  în  cea  mai  îngrozitoare  robie  culturală. 
Analfabetismul,  incluziv  cel  social,  e  in  floare.  O  preoţime  lumi¬ 
nată  ar  formă  cea  mai  puternică  falangă  de  luptători  împotriva 
întunericului. 

Basarabia  are  tot  dreptul  să-şi  ceară  o  şcoală  superioară 
de  teologie.  Şi  înfiinţarea  ei  este  cu  atât  mai  uşoară,  cu  cât  bise¬ 
rica  basarabeană  e  în  stare  —  a  spus-o  ea  însăşi  —  să  dea  sta¬ 
tului  cel  mai  efectiv  sprijin  moral  şi  material. 

Soluţionarea  favorabilă  a  acestei  chestiuni  arzătoare  nu  e 
o  chestie  de  hatâr,  ci  una  de  cea  mai  elementară  dreptate. 

* 

In  «primul»  său  despre  «Sfânta  Unire»  din  nr.  11  al 
«Unirii»  dl  Dr.  Alexandru  Rusu  are  şi  această  semnificativă  con¬ 
statare:  «Cuvântul  iubiţilor  noştri  arhierei  şi  a  (1  N.  R)  altora 
cari  in  ceasuri  de  primejdie  aleargă  in  mijlocul  turmei,  pentru 
a  scăpa  de  apostazie  sufletele  ce  li  s’au  încredinţat,  este  de 
sigur  foarte  preţios  şi  în  cele  mai  multe  cazuri  puterea  lui  este 
infalibilă,  dar»... 

După  cum  vedeţi  e  vorba  de  o  estindere  a  dogmei  ca¬ 
tolice  despre  infaibilitate  şi  asupra  arhiereilor  uniţi  din  Ro¬ 
mânia.  Şi  cu  tct  dreptul:  dovadă  infailibilitatea  vizitei  făcute  la 
Cib  de  cătră  P.  S.  episcop  Nicolescu  dela  Lugoj.  Că  la  dum¬ 
nealor  toate-s  cu  putinţă... 

* 

Numărul  din  urmă  al  «Crucii»  ne  aduce  chipul  straşnic 
al  unei  şi  mai  straşnice  feţe  bisericeşti,  plus  douăzeci  de  pagini 
de  maculatură,  adecă  tocmai  atâta  câtă  cuprinde  articolul  «Ca 
să  înceteze  grelele  rătăciri  ce  împiedecă  unificarea  Bisericii»  — 
semnat  de  arhimandritul  Mitrofor  Dionisie  Simionescu,  Stareţul 
sfintei  mănăstiri  Sinaia,  exarh  al  sfintelor  mănăstiri  din  eparhia 
Ungro-Viahiei,  membru  în  Consistorul  superior  bisericesc,  primul 
preşedinte  al  Societăţii  «Crucea»,  iproci... 

O  datorie  profesională  şi  creştinească  ne  impune  simpatia 
feţelor  bisericeşti.  De  aceea  n’avem  nimic  de  zis  împotriva 
chipului  care  înpodobeşte  ultimul  număr  ai  «Crucii».  Dar  nici 
o  datorie  de  pe  lume  nu  se  poate  impune  simpatia  faţă  de  un 
articol  de  revistă,  a  cărei  pânză  e  ţesută  din  prostii,  neadevăruri 
şi  necuviinţe.  —  E  cazul  nostru. 

Părintele  Dionisie  între  alte  bazaconii  spune:  «fraţii  ardeleni 
pretind  că  statutul  organic,  care  cârmueşte  biserica  Ardealului 
în  numele  lui  Şaguna  să  fie  impus...  intregei  biserici  ortodoxe 
române».  —  Asta  i  un  neadevăr.  Pentrucă  Ardealul  nici  odată 
n’a  vrui  să-şi  impună  constituţia  sa  bisericească. 

Mai  departe:  «Fraţii  ardeleni  cred  că  se  pot  lăuda  cu  lu¬ 
cruri  din  robia  lor  de  veacuri  şi  că  aceste  lucruri  din  robie  po¬ 
litică  şi  bisericească  trebue  să  le  impună  celor  care  au  fost 
liberi  şi  au  trăit  şi  s’au  desvoltat  in  mod  liber.  Chiar  bune  dacă 
ar  fi  uneie  lucruri  apucate  de  ei  din  robia  seculară,  demnitatea 

naţională  şi  prestigiul  bisericesc  al  Românilor  liberi  ar  trebui  să-i 
împiedice  de  a  ni  le  impune  în  chipul  sgomotos,  dârz  şi  osten¬ 
tativ  aşa  cum  procedează  acum»  —  Asta-i  o  prostie,  pentrucă 
lucrul  bun  se  impune  indiferent  de  eticheta  originei  sale. 

Şi  în  sfârşit:  Ardelenii  (inclusiv  ierarhii  lor)  dovedesc,  că 
«din  adâncimile  sufleteşti  subterane  (săracu  nenea  Nae  Caţa- 
vencu)  în  care  trăiesc  nu  pot  vedea  pe  cer  steaua  Statului  şi 
Neamului  românesc  şi  această  stea  nu-i  poate  nici  lumina,  nici 
încălzi,  nici  călăuzi.  Ei  se  feresc  de  Statul  român,  ei  se  simt 
fericiţi  să  stea  cât  mai  departe  de  Statul  român  şi  de  biserica 
ortodoxă...  Ei  nu  vor  să  se  topească  (ba  bine  că  da!)  cu  Bu¬ 
cureştii,  şi  parcă  oftează  după  Buda-Pesta  şi  vor  să  ne  demo¬ 
ralizeze  şi  pe  noi,  ca  să  numai  credem  nici  noi  în  noi  şi  să  ne 
socotim  noi  pe  noi  înşine  ca  nişte  oameni  de  nimic,  neputin¬ 
cioşi  de  a  face  ceva  bun  peniru  progresul  bisericii  şi  al  nea¬ 
mului  românesc.  Ce  negrii  trebue  să  fie  norii  care  îi  înfăşoară 
şi  ce  întuntrec  păgânesc  trebue  să  le  împiedece  vederea» ! 

Iar  acestea  sunt  o  salbă  de  necuviinţe  la  adresa  bisericii 
ardelene  şi  a  ierarhilor  ei  —  necuviinţe  pentru  cari  ch'riarhul 
autorului  ar  trebui  să  pună  mâna  pe  foarfeci  şi  pe  briciu. 

Şi  după  toate  aceste  epitete  cu  cari  sfinţii  părinţi  în  fana¬ 
tismul  lor  delirant  nu  s’ar  fi  încumetat  să  zugrăvească  nici  pe 
Arie  —  Prea  Cuviosul  Stareţ  mai  vorbeşte,  cu  o  splendidă 
făţărnicie,  despre  «dragostea  sa  mai  ales  pentru  fraţii  arde¬ 
leni  !» 

—  Păcat  că  nu  pari  a  ştii  latineşte,  părinte  Dionisie,  că 
zău  aş  risca  o  zicală  veche:  «Ne  sutor  ultra  erepidam!»  (Pe 
româneşte  ar  veni  cam  aşa:  Fiumoasă  vâriute  mai  e  şi  sme¬ 
renia  aia !) 

* 

Mesagiul  de  deschidere  a  Corpurilor  noastre  legiuitoare 
a  anunţat  şi  legiferarea  reorganizării  noastre  bisericeşti.  Se  şop¬ 
teşte  chiar  că  proiectul  legii  de  unificare  bisericească  ar  fi  gata 
şi  ar  urmă  să  fie,  nu  peste  mult,  adus  in  discuţia  parlamentului. 
Dată  fiind  importanţa  problemei,  nu  ne  putem  dumeri,  de  ce 
atâta  mutism  cu  privire  la  proiectul  de  unificare  bisericească? 
Ei  trebue  dat,  şi  cât  mai  de  grabă,  unei  largi  publicităţi,  pentru 


320 


REVISTA  TEOLOGICĂ 


a  pulea  fi  discutat  temeinic  şi  pe  îndelete.  O  spunem  aceasta 
pentrucă  prea  ne-am  obicinuit  să  ne  temem  de  surprize. . . 

* 

Consistorul  nostru  mitropolitan  a  înaintat  de  curând  Mi¬ 
nisterului  Cultelor  şi  Artelor  o  documentată  adresă,  cerând  asi¬ 
milarea  absolvenţilor  institutelor  noastre  teologice,  având  baca¬ 
laureatul,  cu  licenţiaţii  în  teologie  din  vechiul  Regat;  atât  în 
ceeace  priveşte  ocuparea  de  slujbe  bisericeşti  cât  şi  în  ceeace 
priveşte  salarizarea.  Buna  soluţionare  a  acestei  cereri  este  o 
chestiune  de  dreptate.  De  aceea  avem  tot  dreptul  să  credem 
în  neîntârziata  ei  realizare.  * 

Pentru  corurile  bisericeşti  recomandăm  următoarele  com¬ 
poziţii  muzicale  publicate  de  Timotei  Popovici  profesor  de  mu¬ 
zică  la  şcoala  normală  Andreiu  Şaguna  şi  dir.  al  corului  bisericii 
mitropoliei  din  Sibiiu: 

1.  Cântările  liturgici  pentru  3  voci  egale,  ediţia  111.  Preţul 
unui  ex,  legat  frumos  20  lei. 

2.  Cântările  liturgici  pentru  voci  mixte,  1 1  coaie  tipar  cu¬ 
prinde  întreg  serviciul  liturgiei,  mai  multe  heruvice,  concerte 
bis.  (pricesne),  irmoasele  şi  troparele  celor  4  praznice  mari, 
cântările  când  serveşte  arhiereul,  fericirile  etc.  Preţul  unui  ex. 
legat  frumos  60  lei. 

La  comandare  se  va  adăugă  şi  spesele  de  transport  şi  re¬ 
comandare  de  3 — 5  Iei. 

Greutăţile  financiare  cu  cari  luptăm ,  ne  silesc  să 
atragem  atenţia  onoraţilor  noştri  abonaţi  asupra  obli- 
gamentelor  ce  le  au  faţă  de  « Revista  Teologică »,  rugân- 
dui  să  bine  mască  a- şi  achită  cât  mai  grabnic  re¬ 
stanţele  de  abonament. 

Administraţia  « Revistei  Teologice ». 


„Biblioteca  bunului  păstor". 

Nr.  1.  *  Taina  pocăinţa*.  Studiu  pastoral  de  1.  Hanzu. 
Preţul  1  Leu. 

Nr.  2.  « Clerul  şi  chestiunea  alcoolismului ».  Traducere  de 
V.  Oana.  Preţul  Lei  4’—. 

Nr.  3.  <La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  *  Chemarea  preoţimii  noastre*.  Consideraţii  de  actu¬ 
alitate,  de  mai  mulţi.  Preţui  Lei  51— . 

Nr.  5.  tŞase  predici  pentm  Duminecile  postului  mare »  şi 
*Un  cuvânt  pentru  ziua  învierii  Domnului >,  de  mai  mulţi. 
Pr ■  ţul  2  Lei. 

Nr.  6.  *  îndrăzniţi  eu  am  biruit  lumea!*  Predici  pentru 
ţinu  de  lâzbotu,  prelucrate  după  i.  Kessier,  de  Dr.  N.  Bdan 
şi  L  Moşoiu.  Preţul  2  Lei. 

Nr.  7 — 0  '26  Phdici  la  credinţa  creştină  sau  Tâlcuirea 
Crezului ».  Traduci  re  de  episcopul  Nicod»m  al  Huşior.  Preţul 
L-i  10 -. 

Nr.  0.  \Petru  Maior  şi  Unirea *  de  pânnteie  Terenţie 
Preţul  2  Lei. 

N'.  10.  <Schisma  românească »  sau  « Unirea  cu  Roma*. 
Preţul  Lei  2  50. 

Nr.  II.  « Studiul  pastoralei  în  biserica  românească »,  de 
Arhim.  I.  Scriban  (Extras  dm  s  Revista  Teologică >.)  Preţul  20  Lei. 

Nr.  12.  « Ortodoxia  şi  creştinismul  apusean *.  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8‘ — ■. 


„ Biblioteca  bunului  păstor “  se  tipăreşte  acum  sub 
îngrijirea  Asociaţiei  clerului  lAndreiu  Şaguna *  şi  va  apăreâ  şi 
pe  mai  departe  ca  anex  la  <  Revista  Teologică *.  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Numerii  neepuizaţi:  2,  4,  7—8, 
10,  11  şi  12  se  pot  comandă  la  administraţia  « Revistei  Teologice *, 
şi  la  casierul  central  al  Asociaţiei  clerului,  trimiţându-se  pe  lângă 
preţul  arătat  mai  sus  şi  porto-postal. 


